
CUM SĂ MAGHIARIZĂM NUMELE DE FAMILIE 


I. NUMELE MAGHIAR. Aşa cum, prin botez, creștinul 
devine membru al comunităţii creștine, tot așa, prin maghia- 
rizarea numelui de familie, prin botez naţional, cel cu nume 
străin este primit în societatea maghiară, în rândurile adevă- 
văraţilor fii ai naţiunii. Acest botez, acest crez este, din punc- 
tul de vedere social și naţional, mult mai important decât 
botezul religios, care nu dă decât un prenume şi aduce adepţi 
numai religiei, pe când maghiarizarea numelui de familie îl 
face maghiar și astfel ne mărește încrederea reciprocă: și ne 
face egali întreolaltă, maghiarizarea numelui având, prin ur- 
mare un mare rol etic în consolidarea și unificarea naţiunii 
noastre. 


S-ar putea spune că numele maghiar reprezintă crezul po- 
litic. Sentimentele maghiare ale celui ce poartă nume un- 
guresc nu pot fi puse la îndoială, deoarece, dacă cineva nu 
vrea să fie maghiar află destule modalităţi ca să-și schimbe 
numele. 


Mulţi spun: “Numele nu contează, sunt mai bun ungur 
cu numele meu străin decât alții!» Ei flecăresc și noi tre- 
buie să-i credem pe ruvânt. Dar de ce nu o demonstrează des- 
chis, de ce nu o dovedesc prin fapte? De ce ne scot ochii afir- 
mând că tatăl şi bunicul lor şi-au purtat numele cu demni- 
tate? Oricum, ei au fost Nemţi, Slovaci etc. şi s-au mulțumit 
cu starea şi cu numele lor. 

Cu totul alta este situaţia noii generaţii, ce se declară cu 
mândrie maghiară, și totuși își mai păstrează numele cu care 
strămoșul slovac sau german s-a fălit, respingând bănuiala 
de a trece drept maghiar. Această generaţie ar trebui să re- 
nunţe la tradiția conservatoare, să nu se lase urmărită de li- 
mitata prejudecată feudală și să se ridice la înălțimea la care 
numai geniul național se poate ridica, adică să rupă cu obi- 
ceiurile învechite și să nu se preocupe de prejudecăţi, demon- 
surind elocvent sentimentele maghiare. 

Nu numai noblețea, ci și numele obligă. Cel ce poartă 
nume maghiar nu-și repudiază niciodată sentimentele maghia- 
re şi nici nu-și minimalizează obligațiile față de naţiune și 
patrie, nu contează că este maghiar, deoarece numele său l-ar 
desminţi. 

Maghiarizarea numelui este un jurămint de credință, o 
angajare patriotică. 

Maghiarizarea numelui întâmpină două principale .difi- 
cultăţi: tradiţia și prejudecățile. Cu prima putem termina 
repede, întrucât ruperea verigilor naţionale nu produce decât 
neplăceri neinsemnate și faţă de gravitatea problemei. nu poate 
îi luată în seamă. Cu prejudecățile însă avem de dus lupte mai 
grele decât cu comodele obiceiuri burgheze. Prejudecăţile, de 
obicei, sunt adânc înrădăcinate în cercurile conservatoare ale 
nobililor, care își păzesc cu strășnicie numele aristocratic. 

Unii dintre aceștia îşi descarcă mânia prin izbucniri ne- 
controlate, când, întâmplător, un cetățean de origine obscură 
inarăznește să-și ia un nume cu rezonanţă similară. În schimb, 
uită că orice cetăţean poate să-și câștige o faimă, dând stră- 
lucire și glorie numelui său. Așadar, nimic nu-l poate împie- 
dica pe omul de rând să-și obțină doritul nume. În acest chip 
nu incearcă a încuraja pe nimeni spre a-și alege nume vestite. 
dar socotim că văicărelile pe această temă sunt lipsite de 
demnitate. 


Unii domni, temîndu-se să nu se compromită numele is- 
torice prin maghiarizare, devin pur și simplu prăpăstioşi. De 
pildă, se jură că ar fi citit în ziare o știre despre arestarea de 
către poliţie, “la Szigetvár, a hoţului de buzunare Zrinyi Mi- 
klos». E posibil ca ziarele să fi transmis o astfel de ştire po- 
liţistă. S-ar putea întâmpla. să fie o glumă de prost gust, dar 
regele ridică statuie eroului de la Szigetvâr, ceea ce dovedește 

clar că ştirea polițistă nu a vătămat cu nimic memoria numelui 


glorios. >, 

Ar fi păcat să ne împiedicăm în astfel de nimicuri. In 
ultimul timp, ori de câte ori am citit nume istorice (nema- 
ghiarizate) în dosarele tribunalelor, le-am trecut pe ordinea de 
zi fără ezitare, deoarece și purătorii acestor nume istorice 
sunt oameni ca toți oamenii. Falsele motive nu vor bloca 
— și în această privință suntem absolut liniștiți — avântul li- 
ber luat de procesul maghiarizării numelui. 


Aşa cum numele ne ajută să ne deosebim unii de alţii, tct 
așa el trădează naționalitatea. Aici însă se află punctul ne- 
vralgic al Ungurilor. În literatura, ştiinţa și arta noastră une- 
le nume de vază au rezonanţă străină și deseori nu sunt 
considerate ca maghiare, ceea ce reprezintă o însemnată pier- 
dere de prestigiu a culturii noastre în străinătate. Din 
acest motiv străinătatea ia cunoștință de noi atât de greu 
şi atât de lent. Cu câţiva ani în urmă presa și opinia publică 
au primit cu mare bucurie și au felicitat ideea maghiarizării 
numelor, fără să caute pricină și să se neliniştească de viito- 
rul şi consecinţele acestei acțiuni. Astăzi, când mare parte de 
nume au fost maghiarizate, când campania a luat un avânt 
apreciabil, apar falşii  profeţi, care se vaită  frângându-şi 
mâinile: «Ce-o să iasă din toată harababura asta? Ce se va 
alege din numele Zrinyi, Hunyadi?» Ca şi cum aceste nume 
ar avea nevoie să fie apărate. 


Bizuindu-ne pe sentimentul naţional maghiar, recunoscut 
la timp de cel mai șovin împărat din Occident, credem că cei 
şovăielnici și de rea credință se vor convinge că maghia- 
rizarea numelui va realiza o consolidare unică și monolită a 
societății maghiare, în Jocul actualei societăți pestriţe. 


II. CUM MAGHIARIZĂM NUMELE DE FAMILIE. Ale- 
gerea noului nume trebuie să corespundă celui mai rafinat 
gust lingvistic: să fie impecabil maghiar şi să nu lezeze 
interesele nimănui. Noul nume să fie scurt, cu sonoritate 
plăcută, ungurească, frumos și lesne de pronunţat chiar și 
pentru un străin. Se vor evita numele strălucite și de rezo- 
naţă istorică, în toate cazurile posibile. Numele nou să fie 
ușor de recunoscut de orișicine și, de la prima rostire, să se 
vadă că este unguresc. Numele aiurite, care nu înseamnă nici 

lae, nici bălaie, să fie evitate. Pentru a înlătura confuziile, nu 
se recomandă frecventele nume maghiare, ca: Kis (Micu) 
Nagy (Mare), Fehér (Albu), Fekete (Negru), Kovács (Fieraru), 
Molnár (Moraru). Szabó (Croitoru), Varga (Cismaru) etc., pre- 
cum nici nume de botez lesne de tradus şi de schimbat. In 
ultimă analiză, fiecare face cum îl taie capul, dar dacă 
ține să ia nume vechi, să cumpănească mult, pentru a nu că- 
şuna necazuri familiarilor în viaţă. Dealtfel, bunul simţ im- 
pune, de pildă, să nu fie adoptate nume ca Batthyâny, Hunya- 
di, Rákóczi, Széchenyi etc., nici nume de naţiuni, nici nume 
nobiliare ca Bânfi, Vajdafi, Abaffi, Ostaffi etc. 


Mulţi cred că un y la coada unui nume poartă o semnifi- 
caţie nobiliară, dar se înșeală, deoarece acesta poate să arate 
doar că avem de-a face cu un nume mai vechi. De altfel, no- 
bilimea din judeţele din partea Ardealului socoteşte corectă 
scrierea numelui cu i. Cei care doresc să-şi maghiarizeze nu- 
mele recurgând la scrierea de modă veche dau dovadă de 
imaginaţie bolnăvicioasă. La alegerea noului nume recoman- 
dăm să se ţină seama de următoarele elemente: 


1. De locul nașterii, al comunei, al pustei, al câmpiei, al ogo- 
rului, al hanului, al uzinei, sau, în general, de toponime, la care 
prin adăugarea literei i, se va obține un ireproșabil nume maghiar 
ca: Aradi, Békési, Csabai, Diószegi, Erdi, Füredi, Gömöri, Ha- 
raszti, Ipolyi, Jánosi, Karczagi, Lendvai, Monori, Némedi, Oro- 
szi, Perhăti, Romhányi, Selmeczi, Turi, Vári, Zagori etc. De- 
altfel, toponimia noastră conține un mare depozit de nume 
originale de localități cu pronunțarea maghiară atât de bună, 
încât folosirea lor la alegerea noilor nume este tuturora reco- 
mandată cu căldură. 


2. Meseriaşul sau neguțătorul va proceda în mod corect dacă, 
pur şi simplu, se va numi după meseria sa. Astfel de nume pot fi: 
Acs (Dulgheru), Asztalos (Tâmplaru), Bányász (Minieru), Cser- 
pes (Țiglaru), Csipkés (Brodeza), Dobos (Toboşaru), Dudás 
(Gornistu), Ernyös (Umbrelaru), Erszényes (Poşetaru), Fara- 
gó (Strungaru), Festö (Boiangiu), Gelencsér (Căldăraru), Gyer- 
tyás (Lumânăraru), Hojós (Corăbieru), Halász (Pescaru), Intö 
(Paznicu), Ihász (Văcaru), Juhász (Ciobanu), Jogász (Juristu), 
Kömives (Zidaru), Kalapos (Pălărieru), Lakatos (Lăcătușu), 
Lantos (Lăutaru), Mester (Meșteru), Mészáros (Măcelaru), Nier- 
ges (Curelaru), Nyro ... (Tundeoaie), Oltó (Grădinaru), Ostoros 

(Cel ce mână caii cu biciul la poştalioane sau în pustă), Posz- 
tos (Postăvaru), Puskás (Pușcașu), Révész (Pilotul),  Rajtos 
(Franjuri), Sütö (Brutar), Szitás (Sitaru), Timár (Tăbăcaru), 
Udvaros (Curteanu), Utas (Drumețu), Vadász (Vânătorul), Ve- 
dres (Tinichigiu), Boltos (Băcanu), Csaplár (Barmanu), Itczes 
(Cârciumaru), Kalmár (Negustorul), Köblös (Burduhosu), Lin- 
sztes (Moraru), Pénzes (Bogătașu), Szatócs (Prăvăliaș), Szat- 
tyános (Pielaru), Töszér, Tárnok (Magazioneru) etc. 

3. Intelectualii pot șă-şi ia numele după preocupările lor: 
Pap (Preotu), Kántor (Cantor, Crâsnic, Dascălu), Tanitó (În- 
vățătorul), Iró (Scriitoru), Katona (Cătana), Tiszt (Ofițeru), 
Hadnagy (Locotenentu), Bajnok (Campionu), Csatlós (Premi- 
litaru), Fegyveres (Armurieru), Harczos (Luptătoru), Hajdu 
(Haiduc), Kardhordó (Scutieru), Lándzsár (Lăncieru), Poroszló 
(Jandarmu), Puttantyos (culegător de vie), Pânczelos (cavaler 
în zale, Panţâru), Toborzó (Arcanu), Viv6 (Scrimeru), Vârnagy 
(comandant de cetate, Hatmanu), Vårör (paznic de cetate), 

4. Îndeletnicirile străbune, pescuitul, vînătoarea, silvi- 
cultura, etc., muncile câmpului, ale pădurii, grădinăritul etc. 
Vezér (Căpetenie), Zászlós (Stegaru), Szoldos (Lefegiu) etc. 
pot furniza un mare număr de nume cu o bună pronunțare 
maghiară. Astfel: Szânto (Plugaru), Veto (Semănătoru), Ara- 
tó (Secerătoru), Kaszas (Cosașu), Gulyás (Văcaru), Kertész 
(Grădinaru), Cserkész (Cercetașu), Erdész (Păduraru), Gazda 
(Gazdă), Or (Paznicu), Csâsz (Jitaru, Gornicu), Majoros (Mo- 
şier), Szemzö (alegător de seminţe), Szedö (Culegător), Cséplö 
(Batozaru), Hajt6 (Gonaciu), Kenyeres (Brutaru), Sajtos (Brân- 
zaru) etc. 


5. Cei ce doresc să păstreze amintirea naționalităţii strămoşilor, 
pentru nepoţii de mai tîrziu, pot recurge la nume ca: Avar (A- 
var), Najos (Bavarez), Bolgár (Bulgaru), Cserkesz (Cerchez), 
Dalmát (Dalmaţianu), Horváth (Croatu), Hún (Hun), Görög 
(Grecu), Jasz (neam din.regiunea Tisei), Kún (neam aşezat în- 
tre Dunăre şi Tisa), Labancz (tagmă militară), Magyar (Ma- 
ghiar), Német (Neamu), Lengyel (Leahu), Orosz (Rusu), Ör- 
mény (Armeanu), Oláh (Valah, Român), Palócs, Szász (Sas) 
Székely (Secuiu), Tatár (Tătaru), Tót (Slovacu) etc. 

6. Blondul poate să ia numele de Blond, cel brunet de 
Brun, cel ce se crede drăguţ, poate să ia numele de Drăguţ, 
cel plăcut, numele de Plăcut, nobilul de Nobil, fericitul de 
Fericit. Astfel unii îşi pot lua numele de Aranyos (om de aur), 

Buzgó (Harnicu), Band (Întristatu), Csöndes (Liniștitu), Csi- 
nos (Elegantu), Dics6  (Gloriosu), Elmet (Glumeţu), Jámbor 
(Blându), Takaros (Cumpătatu), Termetes (Voinicu) etc., alţii 
pot să-şi aleagă numele de Beszédes (Vorbăreţu), Vig (Veselu.) 
Virág (Florea), Barák (Prietenar), Ifju (Junele). Oreg (Moşu), 
Os (Străbunu), Derék (om de nădejde), Dolgos (Harnicu), Für- 
ge (Dibaciu), J6 (Bunu), Jeles (cel foarte bun), Heves (Pripitu), 
Vitez (Viteazu) etc. 


7. Oricine poate să se adreseze celor trei regnuri ale na- 
turii, după cum urmează: Csóka (Cioară), Farkas (Lupu), Fürj 
(Potârniche), Halló (Corbu), Sas (Vultur), Solyom (Şoimu), Ri- 
gó  (Privighetoare), Róka (Vulpe), Szarvas (Cerbu), Buza 
(Grâu), Arpa (Orz), Rózsa (Secara), Fenyö (Bradu), Aczél 
(Oţelu), Arany (Aurel), Réz (Arămaru), Vas (Fier) etc. 


8. Numele se obţine după ziua de naștere, după ano- 
timp, după munţi, după văi, după ape, după lacuri, după 
epoci etc. De pildă Szerda (miercuri), Péntek (vineri), Tavasz 
(primăvară), Nyâr (vară), Eszaki (de nord), Deli (de sud, mia- 
Zăzi), Harmat (rouă), , Szél (vânt), Kârpaâti (din Carpaţi), Vag- 
völgyi (din Valea Vagului), Tisza (Tisa), Balaton, Maros (Mu- 
reș), Körös (Criş) etc. 


-:9. Nimeni nu va fi potrivnic dacă cineva îşi va lua nu- 
mele de Els6 (primul), Harmâs (tretie, al treilea), Negyes (al 
pan I GA), etc., sau ceva asemănător. Eg l 


"10. Niimele devine maghiar dacă se-adaugă substantivele 
sufixul s, as, 'es, ös, sau verbelor litera ó, 5, cu ajutorul cărora 
se alcătuiesc nume noi. Astfel vebul''kerni (a' cere, a` ruga), 
devine Kérö (petiţionai, solicitator). de la mérni (a măsura) 
sc ajunge lå Mernă (măsurător ); védeni (a apăra), dă Védö 


fapărător), dântâni “(a hotărî) devine Döntö (ce] ce hotărăste) 
sau Aczélos (oţelâr), Boros (podgorean), Cserjes (tutăriş), Din- 
nyés (bostănar), Egres (agriș), Füves (pajiște), Fenyves (brădet). 
Gyökeres (rădăcinos), Hegyes (vâri), Ijasz, Jâratos (umblăre- 
tul. uliţarnicul), Kardos (cel ce .poartă sabie), Lombo (arbore 
secular), Madarăsz (păsărar), Nótás (cântăreţ), Pârto (părtini- 
tor), Peres (pârâtor), Rendes (cumsecade), Sodros (şuvoi), Sza- 
bados (om liber), Tolgyes (stejar), : Tüskés (spin), Ugrós (sări- 
tor), Vermes (pivnicer), Zajos (zgomotos) etc. 

11. Onomastica ungurească se poate reînnoi dacă, prin 
traducerea numelor existente. se obţine tonalitate maghiară 
corespunzătoare. Astfel, din Schiemd derivă Kovács (fierar); 
din Wagner derivă Bognár (dulgher), din Drechsler derivă 
Esztergályos (strungar), din Schnitzer derivă Faragó (strun- 
gar), din Weber se ajunge la Takács (ţesător) etc. Tălmăci- 
rea numelui străin să se facă în aşa fel încât să nu trezească 
în mintea omului senzaţia că are de-a face cu un nume 
tradus. Astfel de nume sunt mai rele decât originalele, de- 
oarece nu sunt nici maghiare, nici germane. Nume ca Mayerii, 
Mânffi, Keszlerffi etc, nu-s cu nimic mai bune decât Deutschi 
sau. Ofeni etc. Mai bine Buchberger decât Kânyvhegyi, căci, 
la auzul numelor de mai sus, ne dăm seama, fără tăgadă, 
că avem de-a face cu o traducere străină. Numai atunci ar fi 
considerat maghiar un astfel de nume, când în ţară ar exista o 
comună cu numele Kânyvhegyi. Decât să facem din Anker- 
schmied. Vasmacskakovăcsi (făurar de ancore), sau din Ellen- 
bogen, Könyöki (al cotului), mai bine Mayer să rămână Mayer 
și Keszler, Keszler. 


12. Romancierii noștri Jókai, Jâsika, Eötvös, Kemény etc,. 
poeţii noştri Petofi, Arany, Vörösmarty etc., dramaturgii 
noştri Katona. Szigligeti, Szigeti, Csiky, Dóczi, Rákosi etc., is- 
toricii noştri Horvât, Szalay, Varga etc. şi, în general, operele 
scriitorilor noştri reprezintă tot atâtea nume adevărate, cu o 
bună și frumoasă sonoritate maghiară. Dintr-un astfel de tabel 
onomastic pot fi alese, cu curaj şi din belșug, nume ca. Bå- 
tori, Béldi, Barczai, Cserei, Kapuvári, Kárpáti, Madocsai, Pe- 
rényi, Simonyi, Szécsi, Szentirmai, Telegdi, Ujlaki, Várdai, 
Zólyomi. 5 


Nu intenjionăm epuizarea modalităților corecte de ma- 
ghiarizare a numelui. Am dorit doar să le amintim pe cele 
mai importante şi mai potrivite, recomandându-le spre a fi 
urmate. Gustul personal fiind variabil, nu este lesne s-o ni- 
mereşti la alegerea numelui. Nevoie ar fi de demarcat hotarul 
păstrării onorabile a numelor vechi. Aici hotărăşte îndeosebi 
bunul simţ. Cel ce dorește să ia un nume nou, face bine dacă 
cere părerea unei persoane de specialitate. 


III. ÎNDRUMĂRI PENTRU MAGHIARIZAREA NU- 
MELUI. 1. În cazul cel mai simplu de maghiarizare a .nu- 
melui, se scoate certificatul de naştere și actul de rezidenţă. 

2. Despre certificatul de naştere. La maghiarizarea nu- 
melui se cere, fără excepţie, certificatul de naștere, de botez 
şi de rezidență. Dacă un tată are mai mulţi copii, va scoate 
pentru fiecare câte un certificat de naștere. Aşa-numitul cer- 
tificat de familie nu poate fi folosit la maghiarizarea nume- 
lui. Este absolut necesar să se specifice volumul, pagina și 
numărul de înregistrare în certificatul de naştere. 


3. Despre timbru. Pe cerere se aplică un timbru de 50 de 
creiţari, pentru fiecare persoană adultă, ca şi pentru întreaga 
familie. Dacă în familie mai există un adult, şi pentru acesta 
se va plăti separat 50 de creiţari. Conform legii, cu o cerere 
se pot adresa mai mulţi sau chiar o comună întreagă, dar tim- 
brul se plătește pentru fiecare adult în parte. Pe extrasele 
din străinătate, se adaugă un timbru maghiar de 15 creițari. 


4. Cum se face o cerere de maghiarizare. Cererea trebuie 
să fie scurtă, deoarece maghiarizarea numelui nu necesită 
justificări. Nu se îngăduie ca, pe lângă iscălitură și adresă, 
să nu fie trecută în cerere meseria. În orașele cu privilegii 
regale și în localităţile cu consilii comunale, cererea se adre- 
sează consiliului. În localitățile mai mici sau mai mari ce- 
rerea se adresează și se înaintează prim-pretorului, solicitându- 
se autorităţii respective să o trimită cu referat favorabil (prin 
notar şi prin subprefect) Ministerului de Interne. Cel care a 
întocmit o astfel de cerere, înaintând-o personal autorităţii 
competente și cerând în acelaşi timp o audienţă, va scurta şi 
va accelera prin aceasta întregul procedeu. 


5. Rezidenţă și cetăţenie. Potrivit articolului 11, a din vo- 
lumul XXII, apărut în anul 1886, dreptul de rezidenţă se 
obţine din localitatea unde solicitantul a stat în ultimii doi 
ani şi a plătit dările. Minorii se bucură fără excepţie de drep- 
tul de rezidenţă în localitatea de domiciliu a părinţilor. Străi- 
nul care timp de cinci ani a locuit în ţară, chiar în localităţi 
diferite, a plătit impozit şi este înscris în registrele electo- 
rale beneficiază de cetățenie maghiară. 


Pe certificatul de rezidenţă, autoritatea se poate pronunța 
cu privire la comportamentul moral, procedeu prin care exe- 
cutarea și rezolvarea formelor devine mai lesnicioasă și mai 
simplă. Dacă cererea este făcută în scris, atunci se va aplica 
pe ea în mod obligatoriu uh timbru de 50 de creiţari. (Fö- 
és sz.-v. penziigyigazg. 87.708. sz./III.-1986). 

6. Conform ordinului circular nr. 84.829 din 26 septem- 
brie 1896 al Ministerului de Interne, persoanele în servi- 
ciul statului nu ` au nevoie de certificat de cetăţenie. In 
schimb, sunt obligate să-și dovedească calitatea cu un certi- 
ficat sau o declaraţie prevăzută cu ștampila șefului lor. Ace- 
lași procedeu este valabil și pentru învăţători. Pe cerere se va 
menţiona: Solicitantul este funcţionar (învăţător etc.) și do- 
vedeşte calitatea sa de angajat aici. Urmează data, iscălitura 
și ştampila. ` 


7. Nu se cere certificat special de moralitate. Autoritatea 
cercetează viața morală a cetățeanului din oficiu și, pe baza 
datelor, îşi exprimă părerea. 

8. Cum se procedează cu minorii şi orfanii. Uneori tatăl 
îngăduie maghiarizarea numelui fiului său, dar el însuşi nu-și 
schimbă numele. În acest caz este mai simplu ca tatăl să se 
adreseze în numele minorului. 


9. Minorii fără părinţi, care își cîştigă singuri existența, 
dovedind aceasta prin certificat, pot cere orfelinatului dovada 
de majorai. Dacă sunt majori, se pot adresa singuri. 


10. Minorii orfani pot, de asemenea, să-şi maghiarizeze 
numele, cu condiţia ca mama, ca tutore natural, sau tutorele 
oficial, să-şi dea asentimentul. Și în acest caz este mai po- 
trivit ca tutorele să se adreseze mai întâi, prin cerere netim- 
brată, la orfelinatul respectiv, solicitînd aprobarea acestuia 
și numai după primirea acordului și atașarea dovezii, să se 
treacă la cererea de maghiarizare a numelui. Procedeul se 
aplică la copiii vitregi, ca şi la minorii nelegitimi. 

11. Pentru obţinerea avizului necesar la schimbarea nu- 
melui, cererea se adresează în orașe primăriei, iar la țară, ca- 
pitalei de judeţ, adică oficiului prim-pretorului și, numai în 
baza avizului acestuia, Ministerul Regal de Interne va permi- 
te schimbarea numelui. 


12. Femeia divorțată poate să ceară maghiarizarea nu- 
melui. La cerere, ea trebuie să atașeze hotărârea judecătoriei 
de gradul III, iar dacă are copii, să ataşeze aprobarea orfeli- 
natului pentru ei. Ministerul de Interne nu îngăduie văduve- 
lor să maghiarizeze numele soţului defunct. 

13. Cetăţenii care trăiesc în străinătate adresează cereri- 
le lor corespunzător întocmite, prin autorităţile legale respec- 
tive sau direct Ministerului Regal de Interne. 


14. Locuitorii din Croaţia şi Slovenia, se bucură de toate 
drepturile de cetăţenie și pot înainta cererea pe calea auto- 
rităților de resort sau direct Ministerului Regal de Interne. 


15. Despre nume. Numele este la libera alegere, dar ar 
fi de dorit să se ţină seama de legile limbii și de cele ale 
modestiei şi esteticii etc. Se recomandă solicitarea părerii spe- 
cialiștilor în această materie. 


16. Ministerul Regal de Interne aprobă alegerea noului 
nume numai dacă se respectă normele scrierii corecte actuale. 
De aceea cererea de maghiarizare a numelui cu aá, 06, 65, 
ch, th, ts, ss, ff, y etc. îngreunează procedeul de rezolvare. 
Cel care își scrie numele altfel decât i-a fost aprobat de Mi- 
nisterul Regal de Interne nu dovedește bună-credinţă și să- 
vârșește o greșeală care poate fi pedepsită. 

17. Despre decizie. Permisiunea de modificare a numelui 
se publică de Ministerul Regal de Interne în oficiosul Buda- 
pesti Kosl6ny, care comunică aprobarea către forurile com- 
petente, iar aceste foruri anunţă pe solicitant şi îndeplinesc 
formalităţile. Publicarea în. Budapesti Köslöny are valoarea 
de act oficial. 

18. Despre folosirea numelui. Folosirea noului nume este 
îngăduită numai după publicarea în ziarul oficial. Cine îl 
întrebuinţează înainte de asta, chiar dacă e de bună-credin- 
tă, săvârşeşte o greșeală. După aprobare, în schimb, folosirea 
noului nume nu numai că este legală, ci și obligatorie. 

19. Maghiarizarea numelui cu menținerea calității nobi- 
liare. Cel ce ţine ca prin maghiarizarea numelui să-şi păstre- 
ze calitatea nobiliară, se va adresa Majestății Sale, iar dova- 
da descendenţei directe o va înainta prin Ministerul Regal 
de Interne. 

Calitatea nobiliară trebuie dovedită la Prefectură și nu- 
mai pe baza unui document complet și corect format se poate 
solicita maghiarizarea numelui, chiar şi în ortografia veche. 
Pe o asemenea cerere se aplică un timbru de 20 de creiţari. 

20. Maghiarizarea numelui la soldaţi. Soldaţii majori, în 
serviciul permanent, vor înainta, pe cale ierarhică, o cerere 
timbrată, la care se anexează certificatul de botez. Pentru 
minori, tatăl se adresează forurilor militare sau forurilor unde 
domiciliază. Se recomandă soldaţilor să-și însușească numele 
vitejilor maghiari. 

21. Nu este nevoie să se facă dovadă specială pentru omo- 
logarea noului nume. Este suficientă prezentarea copiei ho- 
tărârii ministeriale. Nu este necesar ca noul nume să fie 
trecut în diplome, acte sau în cartea funciară. În asemenea 
cazuri, se arată decizia sau copia decizei. Copiile de pe de- 
cizia ministerială le face biroul subprefectului sau consiliul 
orăşenesc, 


MODEL DE CERERE 


Locul timbrului 
de 50 de creițari 


Onorat oficiu al prim-pretorului! 

sau Onorat Consiliu Regal Municipal! 

Subsemnatul Kratochwil János, stabil în localitate, în 
numele său și al minorului Pâl etc., în numele copiilor, roagă 
onoratul oficiu prim-pretorial (sau Consiliul Orășenesc cu 
Privilegii Regale) să binevoiască a înainta înaltului demnitar 
al Ministerului Regal de Interne prezenta cerere cu trei ane- 
xe, în vederea maghiarizării numelui meu în “Katona”. 

Budapesta, 189.....- 

Semnătura 


Către Onoratul Serviciu al Prim-pretorului 
(sau Consiliul Orășenesc cu Privilegii Regale) 


Se înaintează cererea cetăţeanului Kratochwil  Jânos, 
domiciliat în localitatea N., prin care se cere permisiunea 
ca numele lui, al minotului Pil etc. și al copiilor, să fie ma- 
ghiarizat în «Katona». 


Se anexează trei bucăţi acte. 
Locuiește în N. 


FER, Ea 


EXEMPLUL DE CERERE PENTRU APROBAREA DATĂ 
DE ORFELINAT 


Scutită de timbru 


Onorat Orfelinat! 


Subsemnatul, cu onoare, mă declar de acord ca numele 
fiului meu, minorul Brichta Bâla, să fie maghiarizat devenind 
“Barât» şi rog onoratul orfelinat să acorde cuvenita aprobare. 

Rog, după utilizare, a binevoi să-mi restituiţi certificatul 
de naştere. 


Budapesta, ceea 
Văduva Brichta Maria 
VII, Str. Vesselenyi 


MODEL DE CERERE PENTRU CERTIFICATUL DE 
REZIDENŢĂ 


Timbru de 50 de creiţari 


Onorat Consiliu al Orașului cu Privilegii Regale! 
(sau Onorat Pretoriat!) 


Subsemnatul Gyura István, născut în această localitate, 
potrivit certificatului de naștere alăturat, cu stimă solicit cer- 
tiiicatul de rezidență necesar pentru maghiarizarea numelui. 

Menţionez că, între timp, nu mi-am schimbat domiciliul. 
Aşadar, conform Deciziei XXII, cap. 16, b din 1896, consider 
că aparţin acestei localități. 

Totodată, rog onorata autoritate ca în certificatul de re- 
zidență (de domiciliu) să menţioneze .părerea sa cu privire 
la viaţa mea morală. 

Pentru certificatul de rezidență anexez un timbru de 50 
de creițari, iar pentru expedierea sa pe adresa de mai jos, am 
onoarea să alașez încă un timbru de 50 de creiţari, precum 


pă 


şi un timbru poștal de 20 de creițari, pentru scrisoarea de 
expediţie. 


Budapesta, 
Cu stimă, 
Gyura Istvân 
domiciliat în Budapesta, II 
str. Battyâni 24 
muia atatia 1 


V. DATE PRIVIND ISTORIA MAGHIARIZĂRII NUME- 
LUI. Procesul de maghiarizare a numelor în ţara noastră este 
vechi. După eminentul nostru istoric Jakab Elek, sub regele 
Matei, un mare număr de ostași de naţionalitate maghiară 
şi-au maghiarizat numele, numai pentru a-şi dovedi credința 
fată de rege şi ataşamentul față de Unguri. În acest fel, o 
mulțime de persoane cu sonore nume străine, cu cetăţenia ma- 
ghiară, au ţinut să dovedească în mod indubitabil, prin schim- 
barea numelui, atașamentul lor la națiunea maghiară, Bart 
(Barbă) devenind Szakál, Kürschner (Blănaru) Szücs, Tischler 
(Tâmplaru) Asztalos, Kannengiesser (Olaru) Kannagyártó, 
Weber (Țesătoru) Takács, Salzer (Săratu) Soós. Weiss (Albu) 
Feher, Schwartz (Negru), Fekete, Raw-Ravius (Flocosu) Szno- 
rnos, Goldschmidt (Auriu) Aranyos, Kraus (Dantelat) Fodor, 
Sattler (Stelaru) Nyerges, Scherer (Frizeru) Nyiró, Kauffmann 
(Comerciantu) Kalmar. 


Numele de botez dăinuie de la începuturile creştinismului 
până în prima parte a secolului al XIII-lea. În patria noastră 
ca și în alte părți, societatea bogată şi distinsă îşi lua numele 
după cetăți și moşii. Cetăţenii și iobagii au început să folosească 
numele în mod deliberat abia pe la începutul secolului al XVI- 
lea. În secolul al XVI-lea, în scopul dea menţine evidenţa po- 
pulaţiei, statele au impus în mod obligatoriu însuşirea unui 
nume de familie. Dar, înainte de a se fi petrecut aceasta, so- 
cietatea însăşi i-a scos în relief pe cei mai distinşi reprezen- 
tanţi ai săi, prin adăugarea sufixului fy (al lui) la numele 
tatălui. Prin această particulă, au apărut la noi nume ca 
Geröfy, Piliy, Péterfy. Acelaşi efect se obţine la neamurile 


slave prin adăugarea lui its și vits, cu valoarea lui fy sau 


cu același înţeles; la neamurile: germane, la Sași, prin sohr, 
son, sen; la naţiunile latine prin i, la Spanioli şi la Normanzi 
prin ez şi fitz, iar la Irlandezi şi Scoţieni prin Mac și 9. 
Adăugate la numele tatălui, particulele respective arată oti- 
ginea. 


În patria noastră, folosirea numelui de familie a deverit 
obligatorie în secolul al XVI-lea, după cum rezultă din regis 
trele judeţelor. Prima constrângere în acest sens a săvârșit-o 
împăratul Iosif al II-lea împotriva Evreilor care țineau cu 
fanatism la tradiţiile lor şi nu se hotărau să părăsească obi- 
ceiul a adăuga particula ben la numele tatălui. Prin decizia 
nr. 10.426 din 23 iulie 1787, s-a dispus ca, fără nici-o excep- 
ție, fiecare evreu să-și ia un nume german şi să-l poarte nes- 
chimbat toată viaţa. În această decizie, par. 1 sună astfel: 

“Die Judenschaft ist in allen Provinzen zu verhalten, dass 
cin jeder Hausvater für seiner Familie, der  Vormund für 
seine Waisen und eine jede ledige, weder in der väterlichen 
Gewalt, noch unter einer Vormundschaft oder Kuratel ste- 
hende Mannsperson vom l-ten Jänner 1788 ceinen bestim- 
mien Geschlechisnamen führen, das weibliche Geschlecht im 
ledigen Stande den Geschlectsnamen ihre. Vaters, verheira- 
thet jenen ihres Mannes annchmen, jede einzelne Person 
aber ohne Ausnahme einen deutschen Vornamen sich beilegen 
und solchen Zeitlebens nich abändern soll». 


«Evreii în toate provinciile trebuie să ia act de faptul că, 
începând cu 1 ianuarie 1788, sunt obligați să poarte nume 
de familie, tatăl de familie pentru familia sa, tutorele pen- 
tru orfanii săi, celibatarul pentru sine, deoarece nu se află 
nici sub ocrotirea tatălui, nici a tutorelui, nici în curatelă. 
Femeile necăsătorite vor primi numele de familie al tatălui, 
iar cele căsătorite al soţului. Fiecare persoană, fără osebire, 
trebuie să-şi ia un nume german, pe care nu-l va părăsi toată 
viața». 

Peste tot și în toate epocile s-a practicat, în patria noas- 
tră, schimbarea de nume. Multe familii îmbogățite și-au luat 
nume după moşia lor. Alții și-au luat nume slovace sau nem- 
teşti, după denumirea moșiilor lor, iar cei mai mulţi și-au 
modelat numele după pronunțarea populară. (Aşa a făcut, de 


PT pe 


pildă, o ramură á familiei Rudnay, din județul Nyitra, -care 
s-a stabilit în judeţul Trenesen) devenind Rudnyânsky). 


Împăratul Francisc, înțelegând însemnătatea evidenţei 
numelui în domeniul instrucţiunii publice, al impozitului şi 
al poliţiei, a chemat în audienţă, în anul 1814, pe canceiarul 
Curţii și i-a cerut să raporteze dacă există, iar dacă nu, să se 
efectueze neîntârziat această evidență a populaţiei. 


Primul ordin al împăratului Francisc, din 13 noiembrie 
1814, referitor la reglementarea maghiarizării numelui, pre- 
vede cu strășnicie ca schimbarea numelui să nu poată fi făcută 
fără aprobarea autorităţilor locale şi numai în baza unor mo- 
tive bine întemeiate, ignorarea prezentei hotărâri atrăgând 
pedeapsa ce se aplică celor ce încalcă ordinele superioare şi 
dispozițiile publice legale. 


- Cu toate acestea, schimbări de nume fără autorizaţie s-au 
produs, după cum rezultă din scrisoarea redactată cu propria 
mână de împăratul Francisc, la 13 aprilie 1815: “Dragă Conte 
Erdödy! La 8 octombrie anul trecut am semnat o ordonanţă 
referitoare la schimbarea abuzivă a numelui în Ungaria. Văd 
totuşi că situația se perpetuează şi repet recomandaiea mea 
către cancelaria aulică a Ungariei, pentru a se lua măsurile 
necesare și a se pune capăt acestui abuz, aplicându-se măsuri 
legale împotriva celor ce: încalcă ordinele mele. Veţi da un 
raport amănunţit asupra măsurilor luate. Viena, 13. aprilie 
1615, Franz, mp». 


La evidenţa angajaţilor, s-a dispus, în temeiul ordonanţei, 
ca Andorth, mare angrosist, domicilat în această localitate, 
să-şi schimbe numele în Andor: ca Demeter, însărcinat cu evi- 
denţa, de asemenea domiciliat în această localitate, să devină 
Dömötör; ca Linczenpolez, furnizorul Curţii, să devină Nyila- 
ssy; ca Hollober, expeditorul Curţii, să fie Hoilóbér, ca Hink 
să devină Hinkă, ca Hoffmann, licâluş din Poszonyi și paznic 
al palatului, să se numească Hofimânyi, ca Seemann, furnizor 
al Curţii, să fie Zeminy, ca Paidl Marcheeg să se transforme 
a . Poti ° 
în Paydly, ca Buzády, cantaragiul sării din Moħács, să devină 
Buzidiy şi König, șeful serviciului de sare din Pozsony, să 
se scrie Kirâly. ` 

Pentru reglementarea schimbării numelui (adică pentru 
împiedicarea abuzurilor) s-au emis mai multe ordonanţe care 

se păstrează în arhivele statului. Astfel, ordinele din 1815 și 
1817, referitoare la greco-catolici, prevăd că sufixele its și vits 
se pot păstra, cu condiţia de a fi tolosite în permanenţă. Spre 
a se impiedica maghiarizarea arbitrară a numelor germane, 
s-a emis un ordin circular la 9 mai 1815, cu efect retroactiv, 
către toate autorităţile, prin care se interzice nu numai 
schimbarea, ci și modificarea numelui prin adăugarea sau 
scoaterea unor părţi de cuvânt, litere, silabe sau semne. 


Primele maghiarizări masive ale numelor de familie 'au 
avut loc din martie până la finele lunii decembrie 1848 şi 
de la 5 iunie 1849 pană la sfârșitul râsboiului de eliberare. lu 
prima perioadă și-au maghiarizat numele 526 persoane ma- 
jore, iar în perioada a doua, un număr de 148 de persoane 
majore. 


Guvernul absolutist, prin ordinul nr. 3366 din 1849, s-a 
grăbit să anuleze legea maghiarizării numelor, dând dispoziţii 
ca cetăţenii să-și reia vechile lor nume. Ordinul care a pus în 
ilegaiitate schimbările de nume, dar nu a interzis posibihtatea 
schimbării lor în viitor, are următorul aspect: 


Comunicatul nr. 43 


Către guvernatorii civili şi militari ai Împăratuluj şi 
Regelui, referitor la schimbările de nume făcute cu apro- 
barea Ministerului de Interne Maghiar de la 15 decembrie 
1849. 


În cursul anilor trecuţi și în anul curent, s-au săvârșit 
frecvente schimbări de nume, fără ca, pentru aceasta, să fi 
apărut o aprobare legală anterioară. S-au înregistrat cazuri 
când unele persoane au fost obligate, contrar voinţei lor, 
să-și schimbe numele. 


Pentru ca această chestiune maghiară să se reglementeze, 
evitându-se încurcăturile in raporturile familiare, pentru asi- 
gurarea proprietăţii particulare, pentru a se acorda posibilitatea 
celor interesați de a scăpa de abuzurile la care au fost supuşi 
conform ordonanţei emise, în acord cu Ministerul Imperial și 
Regal de Interne, se ordonă, în vederea aplicării în marele 
Imperiu, următoarele: 


1. Se declară nule şi neavenite directivele date de Minis- 
terul maghiar dizolvat, cu privire la schimbările de nume fă- 

cute fără aprobare superioară. Autorităţile sunt obligate ca, 
în actele oficiale să treacă în scris adevăratul nume de familie 
al persoanelor în cauză. 


2. De aici înainte, pentru aprobarea schimbării numelui, se 
va face o cerere prin autorităţile de Stat către Ministerul de 
Interne Împărătesc și Regal. Se vor înainta aceleași acte do- 
veditoare care au fost necesare potrivit ordinelor anterioare. 


Wohlgemuth, 
General adjunct 


Din motive lesne de înţeles, potrivit obiceiului, unii au 
reluat și folosesc parţial până în prezent vechiul lor nume ori- 
ginar. Cei mai mulţi, în schimb. încălcând ordinul, şi-au menţi- 
nut, adică şi-au reluat numele maghiarizat, şi trăiesc cu el 
până azi. Ca să se pună capăt acestei inconstanțe, după 
restabilirea drepturilor noastre constituţionale, Comitetul cen- 
tral al Societăţii de maghiarizare a numelui s-a adresat Mi- 
nisterului Regal de Interne, spre a lămuri dacă decizia anteri- 
oară cu privire la maghiarizarea numelui îşi mai păstrează 
valabilitatea. La care, Alteța sa Ministrul de Interne, prin or- 
dinul nr. 105.265 din 11 noiembrie 1897, a aprobat în principiu 
valabilitatea maghiarizării numelor din anii 1848/1849, însă, 
de la caz la caz, partea interesată trebuie să formuleze o 
nouă cerere. 


Răspândirea maghiarizării numelui n-a putut îi oprită prin 
ordonanța din 15 decembrie 1849, dată de către guvernatorii 
civili și militari ai Împărăției şi Regatului şi, în 1850, imputerni- 
citul împărătesc şi delegatul civil, prin ordinul 3724/G, artico- 
lul a, constringe la respectarea dispozițiilor anterioare şi în 
acest scop, emite un nou ordin către autorităţile judiciare ale 
ţării, cu următorul conţinut: 


“Die Wahrnehmung, dass sich die Zahl der Gesuche um 
Bewilligung zur Namensverânderung, auch ohne Angabe kre- 
sonderer Gründe täglich vermehrt, gibt mir Anlass, Sie mit 
Bezug auf den hierortigen Erlass vom 27 November v.J., Zahl 
2905/G hiemit aufzuforde, nur jene Gesuche um Bewilligung 
zur Namensveránderung zur weiteren Verfügung mir vorzule- 
gen welche vorlanuft im Wege der betreffenden politischen 
Behörde geprüft und mit der Angabe versehen sind, ob der 

Bittsteller von adeliger oder unadeliger Abkunft sei? Ob nicht 
eine Familie denselben Namen bereits führt, der ungewâăhlt 
werden will und ob sie dagegen keine Eiprache erhebt; en- 
dlich ob überhaupt zu einer Namensverânderung ein zureichen- 
der Grund vorhanden ist. Alle Gesuche, denen diese Behelfe 
fehlen, sind unmittelbar abweisich zu erledigen». 

“Înţelegând că numărul cererilor de schimbare a numelui 
de familie, chiar fără vreo justificare sau un temei bine de- 
terminat, creşte din zi în zi, şi ținând seama de legea nr. 2905 
/G din 27 noiembrie anul anterior, sunt nevoit ca, de acum 
înainte, să pretind ca cererile de schimbarea numelor patroni- 
mice — pe cale de verificare de către autorităţile politice com- 
petente — să conţină răspuns la următoarele probleme: Dacă 
petiționarul este de origine nobiliară și dacă există vreo familie 
care mai poartă același nume și, în caz afirmativ, dacă are de 
obiectat ceva. Dacă schimbarea numelui are o justificare temei- 
nică. Toate cererile care nu îndeplinesc aceste condiţii se vor 
respinge neîntârziat». 

Drept urmare acestui ordin, din 1853 până la sfârșitul 
anului 1859, s-au făcut numai nouă schimbări de nume și pa- 
tru maghiarizări. În 1854, jandarmul Weisz Márton, domi- 
ciliat în Buda, şi-a maghiarizat numele în Fejér (Albu); în 
1857, pietrarul Goldberger Ferencz din Pesta şi-a maghiarizat 
numele în Hagyei (Munteanu); Oppenheim Alajos, gestionar 
de magazin din Pesta. domiciliat în Buda, devine Oppodi; în 
1858, și Guttmann Mihaly, funcţionar la primăria din Kassa 
își schimbă numele în Bânyai. 

În 1851, Helley Ferencz, cu domiciliul în Pozsonyi. și-a 
schimbat numele din maghiară în germană, devenind Helly, şi tot 
atunci, Szarvassy Frigyes, domiciliat în Pesta, a devenit Gans. 
În 1855, Boskovits Led, negustor în Pesta, a devenit Bunge: 
în 1856, Graf Simon, domiciliat în Pesta, mutat la Buda, s-a 
transformat în Stern; în 1854, Negyielszky Lârincz din Sopron. 
maior pensionar, și-a schimbat numele în Niedzielsky; în 1853, 
contele Pálffy Ferencz, funcţionar la Ministerul de Interne. şi-a 
luat numele de Lipót Daun-Pălffy; în 1854, Pfeffersamen Aron, 
calfă de neguţător din Pesta, a devenit Pfeffermann; în 1858. 
Ribaud Francziska din Pozsonyi a devenit Flette şi tot atunci 
soldatul Schwartz Märkus din Kassa a devenit Tolvetzky. 


Amintim totodută că. în 1860, Rényi Rudolf, şeful cărţii 
funciare din Kassa, şi-a schimbat numele în Schreiner, iar au- 

torităţile din Sopron l-au obligat pe Egervâry József, nume 
ilegal luat, să revină la vechiul său nume, Mausperger. 


Pe măsura evoluției vieţii noastre constituţionale, începând 
cu anul 1861, s-a redeșteptat tendinţa de maghiarizare a nu- 
melui, iar mișcarea patriotică i-a dat un puternic imbold. 213 
nume noi au fost adoptate în 1861 și 332 de nume noi în 
1862. 


De la această dată, maghiarizarea numelor a devenit mai 
lentă şi mai greoaie. Se ştie că, până în 1850, în ţara ungu- 
rească nu exista timbru și, după prima lege provizorie a tim- 
brului (intrată în vigoare la 1 octombrie 1850), fiecare cerere 
înaintată autorităților s-a timbrat obligatoriu cu un timbru de 
15 creiţari. 


Legea provizorie a timbrului a suferit modificări în 1862 
şi, după articolul 43, aliniatul 1 (intrat în vigoare la 1 ianuarie 
1863), valoarea timbrului pentru schimbarea numelui s-a sta- 
bilit la 5 forinți. Prin această majorare procesul de maghiari- 
zare a numelor a înregistrat o scădere. În anul 1863 s-a atins 
cifra de 130, în 1864, s-a ajuns la 83, în 1865 la 67 şi în 
1866 la 72. 


După inventarul Ministerului de Interne, aprobările pen- 
tru schimbarea numelui date de autorităţile locale, de la 1853 
la 1867, sfârșitul lunii februarie, arătau astfel: 


1853 1 
1854 5 
1855 1 
1856 ] 
1857 2 
1858 3 
1859 = 
1860 2 
1861 213 
1862 332 
1863 —. 130 
1864 83 
1865 67 
1866 72 
1867 până la sfârşitul lui februarie 21 

Total 933 


ERA rama 


Maghiarizările de nume cu i sau y s-au făcut adeseori 
fără gust, ca: Zabhegyi (vrâtul orzului), Helyettesi (al locţi- 
itorului), Tollhoni (al lui Tollhon), Iramfi (copilul iuțelii) etc. 
Se întâlnesc, în schimb, și dintre cei care au luat nume cu 
frumoasă rezonanță maghiară. Astfel: Karikás (rotofeiul), Bird 
(jude), Bodor, Pogâny (păgân), Bognár (dulgher), Pâsztor (pas- 
tor, popă), Nemes (nobil), Keve (cute), Sipos (fluier), Sulyok 
(greoiul), Boda, Rudas (oișteanu), Kún (neam așezat între Du- 
năre şi Tisa), Küzdö (luptătorul), Sass (vultur), Csengö (sone- 
rie) etc. 


Familia Trsztyenszky din Nyiregyhăza, cu cei şaptespre- 
zece membri, și-a schimbat numele în Nádasi, iar familia Re- 
mény, cu cei nouă membri ai săi, și-a schimbat numele din 
Hoffmann. Cu privire la ocupaţii și câștiguri, cei mai mulţi 
dintre noii maghiarizați fac parte din corpul funcţionarilor. 
Între aceștia numărăm subprefecţi, primari, notari principali, 
secretari ai prefectului, notari, judecători etc. Familia nobilă 
Ullmann din judeţul Bihor şi-a schimbat numele în Szitânyi. 


Cele 933 schimbări de nume efectuate între 1853 și 1867, 
categorisite după venituri şi ocupaţii, arată astfel la siârșitul 
iunii februarie: 


Funcţionari 151 
Meseriaşi 99 
Comercianţi 80 
Preoţi, profesori, învăţători 75 
Medici i 57 
Elevi 48 
Avocaţi 40 
Moşieri 39 
Ingineri 19 
Farmacişti 16 
Proprietari de restaurante 15 
Soldaţi 9 
Alţii, probabil intelectuali 39 etc. 


După desemnarea, în 1867, al celui de al doilea minister 
maghiar responsabil, maghiarizarea numelui a luat un nou 
avânt și mulţi cetăţeni veritabili s-au grăbit să-și exprime des- 
chis, pe această cale, satisfacția patriotică. De atunci, Minis- 
terul de Interne Imperial și Regal a pregătit, la fiecare jumă- 
tate de an, cu regularitate, o listă oficială cu privire la schim- 

bările de nume, expediind exemplarele multiplicate la serviciul 
subprefecturilor judeţene şi la consiliul orăşenesc, în scopul 
de a ţine la zi oficiile stării civile cu schimbările de nume, 
spre a fi înregistrate și a se găsi în permanenţă urma lor. 
După aceste publicaţii, la câte o jumătate de an, evoluţia 
schimbărilor de nume, de la începutul lunii martie 1867, până 
la sfârşitul anului 1880, a fost următoarea: 


1867 martie — 1868 sfârşitul anului 522 


1869 217 
1870 163 
1871 145 
1872 134 
1873 140 
1874 139 
1875 175 
1876 152 
1877 193 
1878 191 
1879 213 
1880 293 

Total 2.677 


În viața noastră constituţională, mișcarea a luat o deo- 
sebită amploare în anii 1861 și 1862, precum şi în anii 1867 
şi 1869, încât numărul magbhiarizărilor a crescut tot mai mult. 
Şi după această dată, cu o variaţie mai mică sau mai mare, 
maghiarizarea numelui a continuat, deoarece societatea şi zia- 
rele s-au interesat mereu de acest proces, dar a lipsit mâna 
care, pe de o parte, să îndemne şi să ţină treaz interesul pu- 
blic pentru maghiarizarea numelui, iar, pe de altă parte, să 
ajute la realizarea practică a acestui proces. 


În Szegedin (locul de naştere al autorului), unde apare 
ziarul “Szegedi Hirad6», autorul a făcut apel pentru întâia 
oară (nr. 10 din 24 ianuarie 1872) la evreime, în scopul masivei 
ei maghiarizări. El s-a referit la ordinul ilegal al împăratului 
Iosif al II-lea din 23 iulie 1787, prin care aceștia au fost for- 
țaţi să-şi ia nume germane și le-a atras atenţia că a sosit vre- 
mea exprimării sentimentelor maghiare, a dărâmării acelui 
zid al ruşinii ridicat de împărat cu de la sine putere spre a-i 
despărţi de concetăţeni şi de a-și dovedi pe această cale ata- 
şamentul ferm la națiunea maghiară. 

Acest apel a găsit un răsunet favorabil în rândul evrei- 
mii şi în presa cotidiană, dar nici de data aceasta n-a pornit 
o mișcare mai amplă, deoarece a lipsit un aparat executiv, 
angajat în îndeplinirea operâţiilor 'de maghiarizare a numelor. 


Totuși, sămânţa a fost aruncată, și, privind cifrele de mai 
sus, putem constata că numărul numelor maghiarizate a sporit 
în mod lent dar hotărâtor. 


Către sfârşitul anului 1879. autorul acestui studiu a reîn- 
nodat firul uitat, iar acum, pentru trecerea la realizarea prac- 
lică a maghiarizării numelor, a organizat. la 20 decembrie 
1880. o întrunire la Cercul Meseriaşilor din Capitală, pe a- 
tunci aflat în fostul local al bazarului Ferenczi. Comitetul e- 
xecutiv ales în această ședință m-a însărcinat cu efectuarea 
lucrărilor pregătitoare în vederea înființării unei societăţi de 
maghiarizarea numelui, precum şi cu lucrările necesare apli- 
cării impozitului şi obținerii autorizaţiei legale. Totodată, mi-a 
revenit efectuarea demersurilor necesare pentru suspensarea 
— adică scăderea — taxei timbrului de 5 forinţi de pe cererile 
pentru schimbarea numelui. 

La 18 aprilie 1881, după încheierea lucrărilor pregătitoare, 
s-a putut ţine prima ședință a Societăţii Centrale de Maghia- 
rizarea Numelui, în baza Statutului aprobat la 6 aprilie 1881. 

Textul Statutului de bază, alcătuit din 12 paragrafe, este 
următorul: 


STATUTUL SOCIETĂȚII CENTRALE DE MAGHIARIZAREA 
NUMELUI 


1. 


Denumirea Societăţii: Societatea Centraiă de Maghiariza- 
rea Numelui. 
Sediul Societății: Budapesta. 

Scopul: Declanșarea unei acţiuni sociale masive, în întreaga 
tară, pentru maghiarizarea numelor cu accent străin şi răs- 
pândirea în provincie a acestui proces, prin crearea filialelor 
menite să ajute la maghiarizarea numelui. 


Societatea exclude cu desăvârșire, din raza sa de acțiune, 
mânuirea fondurilor bănești. ` 


2. 


Poate deveni membru al Societăţii orice cetățean major 
cu o viaţă onestă. Noul membru va fi admis de biroul exe- 
culiv, la recomandarea unui membru al Societății. Calitatea 
de membru se pierde prin demisie, prin excluderea hotărâtă 
de biroul executiv sau prin deces. Contestarea la primirea 
unui nou membru sau la excludere se înaintează adunării ge- 
nerale. 


Drepturile membrilor: 
Dreptul de a participa la alegeri, dreptul de vot în adu- 
narea generală, dreptul de a fi ales membru în comitet. 


4. 


Fiecare membru este obligat să promoveze țelurile so- 
cietății, să execute hotărârile adunării generale şi să activeze 
cu deplină convingere patriotică. Calitatea de membru nu 
impune nici o obligaţie materială. 


5. 


Conducerea Societăţii: președintele, locţiitoru) acestuia, 
vicepreședintele, secretarul, biroul executiv, secţiile de acţiune 
şi adunarea generală. 


6. 


Drepturile președintelui, eventual al vicepreşedintelui, se 
pot extinde în unele cazuri neprevăzute asupra biroului exe- 
cutiv sau adunării generale. Secretarul ţine scriptele și evidenţa 
lor. El şi președintele semnează procesele verbale ale şedin- 
telor biroului executiv, în timp ce procesul verbal al ședinţe- 
lor adunării generale este "semnat de trei membri ai acesteia. 


7. 
Atribuțiile Comitetului executiv: | 
1. să ducă la îndeplinire hotărârile adunării generale. 
2. să facă demersurile necesare către autorităţile de stat, 


se E, 


către guvern, spre a înlătura piedicile ivite la maghiarizarea 
numelui, cu respectarea legalităţii. 

3. să răspândească ideea prin ziare, conferințe şi muncă 
de lămurire de la om la om, 

4. să instruiască publicul cu privire la procedeul de ma- 


ghiarizare a numelui, prin ziare, tipărituri, stăruind ca noul 
nume să corespundă normelor limbii maghiare, 


5. în interesul maghiarizării masive a numelui să re- 
curgă cu tenacitate la toate posibilităţile și toate modalităţile 
îngăduie de lege, 


6. să dispună aplicarea eficienţă a concepţiei societăţii 
în comitetele care funcţionează în anumite cercuri şi asociaţii, 


7. să caute ca fiecare societate şi adunare generală să-și 
întocmească planul de activitate și, în sfârşit, 


8. în unele aspecte ale maghiarizării numelui, să acorde, 
după posibilităţi, tot sprijinul. 
8. 


Drepturile Adunării generale: 


1. biroul executiv este obligat ca, în fiecare raport anual, 
să menţioneze activitatea în toate ramurile și rezultatele ob- 
ţinute, spre a fi luate în discuţie și a se decide asupra lor; 

2. în scopul răspândirii cât mai largi a obiectivelor socie- 
tăţii, adunarea generală va da îndrumările și instrucţiunile 
necesare și va discuta toate sugestiile, chiar dacă ele au fost 
doar menţionate în şedinţă; 


3. să schimbe sau, eventual, să modifice statutul; 
4. să aleagă anual președintele, vicepreședintele, secreta- 
rul și pe cei doisprezece membri ai Comitetului executiv. 


9. 


În absența președintelui, vicepreședintele îi ţine locul şi 
reprezintă societatea, iar în Comitetul executiv îl suplinește 
împreună cu trei membri. În adunarea generală el poate să ia 

o decizie valabilă numai cu două treimi din numărul total al 
membrilor. El convoacă Adunarea generală o dată pe an şi 
Comitetul executiv cel puţin o dată pe lună. 


Adunarea generală extraordinară se convoacă la hotărâ- 
rea biroului executiv sau la cererea a cincisprezece membri 
ai Societăţii. Şedinţa extraordinară a biroului executiv se 
convoacă la cererea a trei membri din birou şi președintele 
este obligat să publice convocarea în opt zile. Președintele 
poate convoca biroul executiv ori de câte ori crede de cuviinţă. 


10. 


Convocările se publică în cel puţin trei ziare din Capi- 
tală, cu menţionarea ordinei de zi, cu opt zile înainte. Cele ale 
biroului executiv, cu minimum douăzeci și patru de ore înain- 
tea şedinţei. Dacă la Adunarea generală nu sunt prezenţi 
suficienți membri pentru a lua hotărâri, se va publica din 
nou convocarea ședinței peste opt zile, dată la care, fără 
a se ţine seama de numărul membrilor, se vor lua hotărâri 
asupra ordinei de zi anunțate, fapt ce se va menţiona in 
anunţul dat publicităţii. 


Biroul executiv fixează datele şedinţelor pe întregul an 
şi, prin invitaţii speciale, poate să convoace ședințe extra- 
ordinare 


11. 


Societatea se dizolvă dacă nu mai rămân în ea decât 
cinci membri sau dacă Adunarea generală hotărăşte dizol- 
varea ei, cu acordul a 3/4 din numărul total de membri. 
Guvernul Regal Maghiar poate suspenda şi, după cercetări 
legale, poate chiar să interzică funcționarea Societății, dacă 
constată că Societatea se abate de la scopurile ei, amenin- 
tă averea membrilor sau periclitează interesele statului. 


o 12 


Înainte de dizolvarea Societății sau de modificarea sta- 
tutelor, se va cere aprobarea Ministerului Regal Maghiar de 
Interne. 


Budapesta, 26 martie 1881 


Arany Sándor Telkes Simon 
secretar preşedinte 

Scutit de timbru 


Înregistrat sub nr. 16.729 


Văzut de ministrul de Interne Regal Maghiar, 
Budapesta, 6 aprilie 1881 
Locţiitor de ministru, 
Prânay József 
Secretar de stat 


Numărul mare al reprezentanţilor societăților convoca- 
te a dovedit interesul deosebit arătat maghiarizării nume- 
lui. Au fost reprezentate: Societatea Scriitorilor și Artiștilor, 
Societatea de Filologie din Budapesta, Cercul de Educaţie a 
Poporului din Budapesta, Uniunea Învăţătorilor din Buda- 
pesta, Cercul Profesorilor de Desen, Federaţia Comercianţi- 
lor Maghiari, Societatea  Meseriaşilor  Tâmplari din Pesta. 
Prima Unitate de Autodidacţi a Calfelor și Ucenicilor Croi- 
tori, Clibul Polonezilor din Budapesta, Cercul Chelnerilor şi 
Asociaţia de Ajutorare și Înmormântare a Servitorilor din 
instituţiile publice din Budapesta. 


La această Adunare generală s-a ales primul comitet, 
alcătuit din: Telkes Simon, președinte, Hubenay József, vice- 
preşedinte,  Csukasi Fülöp, secretar şi 12 membri în Comite- 
tul executiv. 


Societatea și-a început activitatea prin apeluri şi prin 
răspândirea de circulare, silindu-se să trezească prin ziare in- 
teresul pentru maghiarizarea numelui și pentru Societatea 
de maghiarizarea numelui. Primul apel patriotic pentru men- 
ținerea şi dezvoltarea acţiunii de maghiarizare a numelui a 
fost adresat, la data de 5 decembrie 1881, către instituţiile 
legale de stat (consiliile judeţene şi consiliile orăşeneşti cu 
privilegii regale). Această însuflețită chemare a găsit un larg 
ecou în mai multe părți ale țării. Consiliul Municipal al 
Budapestei a discutat problema în 14 decembrie 1881 şi, prin- 
tr-un extras din procesul verbal, a anunţat Societatea noastră 
că Adunarea generală apreciază întru totul strădania Comi- 
tetului central al Societăţii de maghiarizarea numelui. Dar 
că această acțiune patriotică nu se poate face decât pe cale 
particulară, autorităţile statului neputând să întreprindă ni- 
mic pentru promovarea ei. La propunerea membrilor din co- 


misia judeţeană permanentă, judeţul Szolnok-Doboka, avân- 
du-l ca prefect pe baronul Desză Bânffi, actualmente prim- 
ministru al Ungariei, a înființat o sucursală a Societăţii de 
maghiarizarea numelui, compusă din zece membri și un pre- 
sedinte, îndrumându-i să ia legătura directă cu comitetul cen- 
tral al Societăţii de maghiarizarea numelui din Budapesta, 
potrivit extrasului din procesul verbal a şedinţei extraordi- 
nare a consiliului judeţean din Dees (Dej). Cei din județul 
Lipto au comunicat, printr-un extras din procesul verbal al 
şedinţei ordinare'a consiliului, din 3 aprilie 1882, că popula- 
ţia judeţului a hotărât. cu temeinicie şi înţelepciune, să 
dea concursul .cu tot elanul patriotic, Societăţii de maghia- 
rizarea numelui. Totodată s-a angajat să răspândească pe 
cât îi va sta în putință, cu ajutorul primarilor, instrucţiunile 
atașate și apelul referitor la maghiarizarea- numelui. În sfâr- 
şit, judeţul Maros-Torda (Mureş-Turda), conform hotărârii 
din 30 decembrie 1881, a Adunării generale, a ordonat aduce- 
rea la cunoştinţă a regulamentului de procedură transmis de 
comitetul central al Societăţii de maghiarizarea numelui. 


Adresele înaintate unităţilor maghiare interne şi de 
peste hotare, către societăţi, către cercurile meseriaşilor și co- 
mercianţilor, ca și diferitelor culte bisericești etc. nu au rămas 
fără rezultat. Astfel, Comitetul Comunităţii evreiești, prin adre- 
sa nr. 1853 din 27 noiembrie 1881, anunţă că a renunţat cu sa- 
tisfacţie la taxele ce trebuia să le perceapă de la oamenii săraci 
care solicită schimbarea numelui. 


Au sosit rapoarte din diferite colţuri ale ţării. Cercul Ti- 
nevetului din Szabatka anunţă, prin adresa din 12 mai 1881. 
că a constituit un comitet de maghiarizarea numelui şi că 
va face cunoscută ideea nu numai în oraș, ci şi în întregul 
judeţ Băcs-Bodrog, conlucrând la înfăptuirea ei. Un raport a- 
semănător a sosit la 8 iunie 1881 din Szeged (Seghedin), unde, 
sub președinția dr. Tóth Pál, subnotarul orașului, și sub se- 
cretariatul lui Kann Antal, anunţă înființarea comitetului de 
maghiarizarea numelui. Cei din Seghedin, recunoscând că 
acțiunea pornită se bucură de larg răsunet și de mare efica- 
citate, se grăbesc să se atașeze mișcării. A sosit la Budapesta 
un anunț din partea societăţii de binefacere Caritas, care, 
în şedinţa din 23 mai 1881 a hotărât să răspândească în cer- 
cul ei de influenţă maghiarizarea numelui. În Nagy-Kanizsa 
s-a constituit, la 1 octombrie 1881, societatea de maghiariza- 

re a cărei activitate, în decursul anilor din urmă, a ajuns la 
cunoştinţa comitetului central. În Balassa-Gyarmat, s-a cons- 
tituit un cerc de maghiarizarea numelui, iar secţia sa literară 
a întocmit și a răspândit un tabel cu câteva sute de frumoase 
nume maghiare, în scopul de a ușura alegerea onomasticii. 
Cercuri de maghiarizarea numelui s-au mai constituit la Mis- 
kolos, Szegzârd, Irsân și Arad, dar acestea nu ne-au trimis 
rapoarte de activitate, ca celelalte. În fine, Magyarossy Gyula. 
fostul secretar al Societăţii de asigurări, prin scrisoarea din 
28 octombrie 1881, anunţă înființarea unei societăți de ma- 
ghiarizarea numelui la Cluj (Napoca). 


În 19 ianuarie 1881, o delegaţie de cinci membri ai Comi- 
tetului central al Societăţii de Maghiarizarea N, conform dis- 
poziţiilor, a înaintat o cerere d-lui ministru de Finanţe, pen- 
tru suprimarea sau reducerea taxei de timbru de cinci forin- 
ți, obligatorie la maghiarizarea numelui. Această intervenţie 
a avut drept rezultat scăderea taxei de 50 creiţari, la propu- 
nerea ministrului de Finanţe și după expunerea favorabilă 
a deputatului Thaly Kâlmân. Decizia din tomul 26 par. 21, 
anul 1881, referitoare la timbru. a devenit legală și îşi păs- 
trează valabilitatea în prezent. 


Cu ocazia dezbaterilor în Camera Deputaţilor, pe margi- 
nea acestei legi, au fost opoziții din două părţi împotriva ma- 
ghiarizării numelor. Mai mulţi deputaţi au făcut să circule 
o petiție prin care se solicită o limitare a procesului de ma- 
ghiarizare a numelui. Petiţia a apărut în ziare. dar n-a avut 
nici-un efect, deoarece înainte de a fi ajuns în Parlament, So- 
cietatea de maghiarizarea numelui n-a stat pasivă şi a luptat 
prin presă împotriva opozanților. Intervenţia a fost determi- 
nată de un funcţionar al căilor ferate, care şi-a maghiarizat 


numele în Bano, ceea ce a impresionat în mod plăcut pe depu- 
tatul parlamentar Band József. Celălalt atac a venit din par- 
tea naționalităților, care s-au pronunţat nu numai contrasus- 
pendării timbrului, dar și a schimbării și maghiarizării nume- 
lui. 

Legea a intrat în vigoare la 1 mai 1881, zi în care Comi- 
tetul central de maghiarizarea' numelui a înaintat, la registra- 
tura Consiliului municipal al Capitalei, 115 cereri, la Minis- 
terul de interne 7 cereri, și în diferite părți al țării, pe 

calea poștală, 64 de cereri de maghiarizafea numelui. So- 
cietatea a formulat cererile şi a dat lămuririle necesare fără 
să perceapă vreo taxă. Celor interesați li s-au dat explicaţii 
în zilele de lucru, după masă, de la 2 până la 4 iar du- 
minica și în zilele de sărbătoare, înainte de masă, între 11 şi 
12, la sediul Cercului Meseriașilor din Capitală, al cărui pre- 
şedinte — de atunci și în prezent — Rath Karoly, ni l-a pus 
la dispoziţie în mod gratuit. 


De la această dată, maghiarizarea numelui a cunoscut o 
amploare deosebită, atingând cel mai ridicat procent. În 1880, 
cifra maximă a fost de 293, iar în 1881 s-a ridicat la 1261. 
Maghiarizarea intensă s-a menținut şi în 1882, când au fost 
aprobate 1065 de cereri. După aceea, numărul a început să 
scadă în chip variabil, atingînd cea mai joasă treaptă în 1889, 
când au fost aprobate 647 de cereri de maghiarizarea nume- 
lui. În schimb, în medie s-au făcut pe an între 750 şi 850 de 
maghiarizări. 


Iată tabelul schimbărilor de nume aprobate de Ministerul 
de interne, de la crearea societăţii până la sfârșitul anului 
1896: 


1881 1.261 
1882 1.065 
1883 876 
1884 710 
1885 675 
1886 817 
1887 709 
1888 701 
1889 647 
1890 735 
1891 722 
1892 781 
1893 888 
1894 868 
1895 1.046 
1896 ~. 1.589 

Total 14.090 


Din cifrele înşiruite, se observă cum, treptat, de la în- 
ceputurile activității, Comitetul central al Societății de ma- 
ghiarizarea numelui, până în anul sărbătoririi Mileniului, ca 

şi în anul precedent, când în amintirea acestei sărbători s-a 
declanşat 'o nouă campanie, numărul numelor maghiarizate 
a atins o deosebită amploare: Rezultă că în 1848/49 şi-au 
maghiarizat numele 674 persoane; între 1853-1867 şi-au 
maghiarizat numele 933 de persoane, iar de la 1867 la 1880 
şi-au maghiarizat numele 2.677 persoane. Adică, în cei 33 de 
ani. s-au maghiarizat 4.248 de nume, iar de la înfiinţarea 
Societăţii până în 1896, timp de 16 ani, s-au înregistrat 
11.090 de nume de familie, cifră care demonstrează în mod 
evident eficiența şi necesitatea funcţionării Comitetului cen- 
tal al Societății de maghiarizarea numelui. 


Nu lesne s-au atins aceste rezultate, deoarece au existat 
întotdeauna piedici în calea maghiarizării numelui. Pentru 
învingerea lor, Comitetul central al Societății de maghiariza- 
rea numelui a luptat cu bărbăție. La început şi mult timp 
după aceea, autoritățile au cerut numai extrasul de naștere. 
Datele referitoare la localitatea de domiciliu şi la viața morală 
se stabileau din oficiu. Situația n-a rămas însă neschimbată. 
Provocarea de dificultăţi la maghiarizarea numelui, din partea 
unora, a ținut până la apariția unui caz extrem de favorabil 
procesului în plină desfășurare. Soţia unui eminent fiu al pa- 
triei, domiciliat de mai multă vreme în străinătate, a dat 
naștere unui copil. Oficiul stării civile din ţara respectivă a 
fost anunţat de maghiarizarea numelui, fapt care a iscat 
proteste diplomatice, guvernul ţării respective contestând Un- 
gariei dreptul de a maghiariza numele cetăţenilor străini, năs- 
cuți în altă țară. Spre a nu se mai. ivi cazuri asemănătoare. 
la cererea de maghiarizarea numelui, pe lângă extrasul de naş- 
tere, se ataşează, fără excepţie, certificatul de cetăţenie. 


Procurarea certificatului de cetăţenie impune greutăţi şi 
pretinde intervenţii dar necesită și cheltuieli substanţiale. 
Astfel, în Capitala noastră și în multe oraşe de provincie s-a 
impus o taxă de timbru de 1 forint ` “(în cele mai multe loca- 
lităţi, 50 de creiţari). Și în Capitala noastră se mai încasează 
câte 2 forinţi de persoană. Comitetul central al Societăţii de 
maghiarizarea numelui s-a adresat Ministerului de Finanţe 


împotriva acestei practici, dar, dureros, Ministerul de Finanţe 
ne-a respins intervenția. 

O altă piedică în schimbarea numelui o constituie faptul 
că nu orice nume nou poate fi Kis (Micu), Nagy, (Mare), Sza- 

bó (Croitoru) sau Kovács (Fieraru) și nici Fehér (Albu) -sau 
Fekete (Negru), deoarece s-ar produce, pe lângă  confuziile 
existente, altele și mai mari. Pretenţiile sunt diferite și ten- 
dinţele la fel. Unii susțin că adevărate nume maghiare ar fi 
numai Hunyadi și Rákóczi, alţii, în schimb, socotesc că dacă 
nu pot deveni Szenes (Cărbunaru) sau Takács (Țesătoru), mai 
bine rămân la numele lor vechi. Tânărul cu obrajii îmbujo- 
rași de emoție întreabă dacă ar putea fi numit Beldi sau Kâr- 
pati (Beldeanu sau Carpat). Dar fiecare are un interes, un 
scop sau o idee cu privire la numele ales. Comitetul central 
al Societăţii de maghiarizarea numelui s-a trudit să dea în 
acest sens recomandări prin publicaţii, cum și în ce chip se 
poate maghiariza numele mai eficient. Dar în multe cazuri, 
scopul n-a fost atins. Oamenii de seamă se formalizează mai 
puţin, dacă cineva cere să le împrumute numele. Astfel, de 
pildă, Ferk Ferencs, profesor de desen din Zayugrâczi, a cerut 
permisiunea de a-și maghiariza numele în Tisză, pe când 
Káláman Tisză era ministru de Interne. Ferk a primit apro- 
barea cu numărul 64.764 din 1885. 


Goldomann Manó, funcţionar de bancă s-a adresat lui 
Gyulai Pâl, membru în ordinul superior, cerându-i părerea 
în privinţa însușirii numelui de Gyulai, și a primit următorul 
răspuns: “Stimate domn, am primit amabila dvs. scrisoare şi 
iată răspunsul. Împotriva dorinţei dvs. de a vă schimba nu- 
mele în Gyulai nu am nici un drept legal. Și pentru că dvs. 
totuşi aţi întrebat, fapt pe care îl iau doar ca o politeţe, vă 
răspund le fel. Mă bucur că tocmai numele meu de familie a 
fost ales şi sunt convins că, prin această înrudire de nume, 
am avut prilejul să fac cunoștință cu un om cinstit şi de nă- 
dejde. Am rămas, cu stimă, al dvs. Gyulai Pål, m.p., 16 de- 
cembrie 1890». 


Iată că se poate alege un nume spre mulțumirea ambelor 
părți. Şi dacă mulţi ar urma acest exemplu, s-ar preîntâmpina 
multe prejudecăți și multe amărăciuni. Niciodată un nume 
nu face pe nimeni mai ungur, mai bun și mai frumos. Totuși, 
de alegerea cu tact depind multe elemente, și de aceea pri- 
peala nu e bună. 


Prieteni și binevoitori în acțiunea de magbhiarizarea nu- 
melui s-au găsit de la vladică până la opincă. Astfel, regre- 
tatul Szende Béla, fost ministru al Apărării, la cererea dele- 

gaţiei noastre — care l-a vizitat —, nu numai că a susținut 
verbal, dar a și dat îndrumări pentru ca tipăriturile privitoa- 
re la maghiarizarea numelui să fie atașate Buletinului oficial 
al Ministerului. Un vrednic propagandist al operei de maghia- 
rizarea numelui a fost și secretarul Ministerului Agricultu- 
rii, Bed5, care a desfășurat o luptă intensă, prin scris şi prin 
fapte, în raza sa de activitate. 


Mileniul a fost sărbătorit de Comiletul central al Socie- 
tăţii de maghiarizarea numelui printr-o vie maghiarizare, în 
care scop a por nit o campanie amplă, constând în tipărirea şi di- 
fuzarea de mii de exemplare a apelului şi instrucţiunilor pentru 
maghiarizarea numelui, expediindu-le nu numai la aproximativ 
șapte sute de ziare şi reviste, ci și directorilor de şcoli, tuturor so- 
cietăţilor industriale și financiare pe acţiuni etc. Un memoriu a- 
parte a fost înaintat Consiliului Capitalei, în problema maghia- 
rizării numelui funcţionarilor din Budapesta, la Minis- 
terul de Finanţe, la păzitorii tezaurului, la Ministerul Comer- 
tului, la Ministerul Căilor Ferate Regale, la Ministerul Poș- 
telor şi Telegrafului Regal, ca şi la Arhivele Statului și la Casa 
de Credit a funcţionarilor poștelor, la Ministerul de Interne. 
la Poliţia Statului, la Ministerul Învăţăfăintului şi Cultelor. 
la şcolile de stat şi la corpul didactic. 


Apeluri asemănătoare au fost trimise la Reuniunea ma- 
ghiară a zidarilor, la înaltul prelat Cardinalul Ungariei, la toţi 
episcopii greco-catolici, catolici, reformaţi, unitarieni etc., adi- 
că sămânţa a fost aruncată și așteaptă să încolţească. 


Un interes deosebit l-a arătat baronul Daniel Ernö, mi- 
nistrul Comerţului. Domnia sa a dat dispoziţii să fie sprijinită 
şi dezvoltată acțiunea de maghiarizarea numelui, conform 
ordinului cuprins în acest act. Ordinul, apărut în partea neo- 
ficială a ziarului Căilor Ferate Maghiare Regale nr. 7 din 16 
februarie 1896, s-a adresat angajaţilor din Căile Ferate cu un 
apel la cei care au nume cu pronunțare străină, să-şi expri- 
me sentimentele naţionale cu prilejul sărbătoririi Mileniului, 
maghiarizându-și numele în număr cât mai mare. Pentru a- 
ceasta s-a cerut să se recurgă și la intervenţia Comitetului 
central al Societăţii de maghiarizarea numelui. Apelul a găsit 
un larg ecou și un mare număr de angajaţi ai căilor ferate, cu 
familiile lor au cerut aprobarea. ministrului de Interne pentru 
schimbarea numelui. 

Un astfel de sprijin l-a oferit şi Lukács László, ministrul 
de Finanţe, care, pentru întâia oară, prin ordinul 83.042 din 
7 decembrie 1895, a comunicat într-un extras tipărit Îndrumă- 
ri pentru maghiarizarea numelui, cu menţiunea ca toţi func- 
ționarii financiari și întregul personal să ia cunoștință pentru 
executare și raportare. Ulterior, prin ordinul 2.475 din 24 
septembrie 1896, a îndemnat toate autorităţile și serviciile 
financiare să ia act de problema maghiarizării numelui, ocu- 
pându-se de ea voluntar, cu pasiune și cu un adânc sentiment 
patriotic. 


Un ordin cu același conţinut a fost emis de ministrul A- 
griculturii, Darányi Ignácz, la 3 iulie 1896, capitolul 1176, 
arătând că nu se simte în drept pentru a exercita o presiune 
morală asupra nimănui. 


Interesul față de maghiarizarea numelui l-a dovedit Er- 
dely Sandor, ministrul Justiţiei, publicând, la cererea Comi- 
tetului central, instrucţiunile privitoare la maghiarizarea nu- 
melui, în Buletinul oficial al Justiţiei nr. 11. pp, 378-380 din 
1896. 


În sfârşit, Wlassics Gyula, ministrul Instrucțiunii publice 
și al Cultelor, prin circulara 2.980 din 28 august 1896, amin- 
teşte tuturor directorilor principali din învăţământ să bine- 
voiască a sprijini efectiv acțiunea filialei de maghiarizarea 
numelui din circumscripția școlară, natural, fără exercitarea 
vreunei presiuni. 


Comitetul central al Societăţii de maghiarizarea numelui 
a înaintat tuturor ministerelor, exceptându-l pe cel croato- 
slavon, circulara în problema maghiarizării numelui functio- 
narilor, angajaţilor şi servitorilor din serviciile: lor. Din acest 
punct de vedere, Comitetul central al Societăţii de maghiari- 
zarea numelui aşteaptă un rezultat mai eficace, deoarece ce- 
rerile înaintate personal de către președintele societăţii, fie- 
cărui ministru în parte, respectiv secretarului de stat, nu nu- 
mai că au atras o atenţie deosebită asupra problemei, dar 
au deschis şi o nouă perspectivă, cu”sprijin mai eficient în 
procedura de maghiarizarea numelui, așa încât ministrul de 
Interne a găsit momentul potrivit pentru a trimite circulara 
01.829 din 26 septembrie 1896, către toate autorităţile publi- 
ce: 


Ea, 


“Spre a fi uşurate eforturile depuse de acțiunea de ma- 
ghiarizarea numelor, cerem să se evite tergiversarea eliberării 
certificatelor de cetățenie și avizul autorităţilor. Măsura de 
faţă se referă la toți angajaţii publici. Astfel menţionăm că 
nu se mai pretind aceste documente, cererea urmând a fi tri- 
misă cu un referat către ministru, fără nici-o întârziere. 


Locţiitorul Ministrului. 
Latkoczy Imre, secretar de stat“. 


Largi perspective se deschid operei de maghiarizare a nu- 
melui, mai cu seamă în teritoriile locuite de Unguri, unde 
sunt mii de Maghiari după naţionalitate, nu după nume. Preo- 
ților, învăţătorilor, notarilor, primarilor, în general tuturor 
celor care au un contact mai apropiat cu poporul li se oferă 
o ocazie unică pentru sprijinirea acţiunii de maghiarizarea 
numelui. 


Spre a determina îmbrățișarea cauzei noastre, Comitetul 
central al Societăţii de maghiarizarea numelui a înaintat, la 
28 august 1896, următoarea scrisoare deschisă clerului pă- 
truns de patriotism față de Ungaria. 


“Cunoscând cît de mult se simt obligaţi clericii patrioţi să 
se ţină la curent cu toate mişcările declanșate de secolul 
nostru, secolul progresului, și cum această mişcare este fo- 
lositoare dulcei noastre patrii, să se hotărască şi ei să o spri- 
jine și să o dezvolte. Suntem siguri că clerului îi este cunos- 
cută Societatea de maghiarizarea numelui, care funcţionează 
la Budapesta, este la curent cu existența, apariţia ideii, scopul 
acțiunii noastre, mijloacele de muncă de până acum, precum 
şi cu rezultatele obținute. Neîndoindu-se de toate acestea, da- 
toria noastră este să dezvoltăm mișcarea cu concursul și ata- 
şamentul clerului, care nu ne va face greutăți în cuprinsul 
frumoasei noastre patrii. Concordia res parvae crescunt, 


Nefăcând parte din rândul marilor naţiuni și, datorită 
teritoriului, neputând să mai crească în mijlocul lor, Ungaria 
îşi urmează instinctul în timp și caută să înhaţe toate mij- 
loacele legale și curate, prin care se ușurează contopirea — 
în mica patrie — a tuturor fiilor săi, alcătuind o unică și ma- 
re familie. Cursul contopirii a pornit fără zgomot, din feri- 
cire, și devine tot mai simplu. Împrejurările sunt favorabile, 

dar timpul ne așteaptă. Trebuie să stăm la pândă, să nu ră- 
mânem de căruţă, dar mai ales să nu scăpăm vrabia din mână. 
Sunt în această ţară familii de limbă maternă cu mentalitate 
şi sentimente maghiare, dar numele lor se pronunță nemţțeș- 
te. Aceste nume au nevoie de un tratament. Iar tratamentul 
respectiv constituie marea obligaţie a societăţii. În eolaborarea 
de faţă s-a angajat Societatea de maghiarizarea numelui, şi 
din partea ei se adresează subsemnațţii cu prezentele rânduri, 
către fiecare membru al clerului din Ungaria, ca să ceară tu- 
turora bunăvoință și aderenţa, cu acea încredere, cu acel sen- 
timent părintesc cu care un prelat e obișnuit să păstorească 
în rândul fiilor poporului îndrumați de dânsul. Ajutorul cle- 
rului poate face multe în maghiarizarea numelor străine. Ma- 
ghiarizarea numelui nu este numai o idee patriotică, deoa- 
rece mişcarea aduce înfrăţirii mai sus amintite un puternic 
avint și totodată o idee etică, cunoscînd că însufleţirea 
caldă a ideilor nobile este în raport direct cu curăţenia su- 
fletească a celor în cauză, şi nu ne îndoim, și nici n-avem voie 
să ne îndoim, că cuvântul nostru va rămâne fără răsunet 
când vă cerem sprijinul. j 

Vor fi existând în rîndul clericilor și dintre aceia care 
vor trebui să-i lămurească pe credincioşi asupra mişcării 
noastre dezinteresate şi asupra înaltului ei scop. Vor fi fiind 
dintre aceia care au nevoie de o îmbărbătare. Cei ce stau la 
îndoială vor trebui stimulaţi, iar cei ce simt nevoia îndrumă- 
rilor sau sfaturilor, să fie trimiși la noi. Suntem mândri de 
posibilitatea ce-o avem de a oferi servicii gratuite. Sperăm că 
vor exista oameni de inițiativă care, cu un bun exemplu, vor 
îndemna pe gură-cască să-i urmeze pe călăuzitorii lor. 

Încă o dată înfrățire, stimați domni, și încă o dată: tim- 
pul nu așteaptă!» 

Pogonyii Bernát, protopopul romano-catolic din Ujhut, 
judeţul Borsod, a dat un frumos exemplu de felul cum poate 
fi câştigat poporul pentru masiva schimbare a numelui. În 
anul 1896, el a izbutit să determine mai întâi 52, apoi 27 de 
credincioși să-şi maghiarizeze numele, iar în cinstea Mileniu- 
lui, în cursul lunii noiembrie a aceluiaşi an, a mai reușit să 
maghiarizeze numele altor 27 de credincioși. Un rezultat ana- 
log a izbutit să obţină Societatea Unificată de Căi Frate Arad 
-Cenad, care a lămurit 62 de familii de funcţionari să-şi ma- 
ghiarizeze numele. Un frumos rezultat s-a obținut în comuna 
de coloniști Szapary-Liget din județul Arad, unde, după apro- 


barea din 1893, și prin strădania procurorului Ujlaky Jozsef, 
40 de familii de plugari cu nume străine s-au maghiarizat. 
Aprobarea a fost dată de Ministerul de Interne tot în cursul 
anului 1896. Pădurarul Péch Dezsö, directorul şcolii de pădu- 
rari din Görgény (Gheorghieni) Szent Imre, judeţul Moros- 
Torda (Mureş-Turda) a obţinut merite deosebite prin faptul 
că a maghiarizat numele a 45 de familii din rândul elevilor 
nemaghiari, din localitatea Gârgeny-Uvegesur (Gheorgheni- 
Sită de sticlă), între care şi 7 familii de Valahi. Primpretorul 
Prepeliczay Odân din Detta, judeţul Timiș, a desfășurat cu 
mare zel acţiunea de maghiarizarea numelui în pretoratul 
său şi a izbutit să schimbe onomastica multor familii. 


Maghiarizarea numelui desfășurată din interes, din pro- 
fit. din entuziasm sau din alte cauze reale sau imaginare ur- 
mărește atingerea aceluiași scop: în tot cazul, națiunea câș- 
tisă, deoarece persoana care și-a maghiarizat numele a in- 
trat prin aceasta în corpul naţiunii. Fiindcă nu numai titlul 
nabiliar, dar şi numele obligă. Numele ne aduce mereu amin- 
ie de datoriile faţă de patrie, de naţiune şi împiedică altă na- 
siune să-i revendice pe Ungurii cu nume străin. Într-adevăr, 
maghiarizarea numelui este o problemă importantă şi nimeni 
ri are dreptul s-o minimalizeze. Presa să-şi facă datoria. - să 
menţină treaz și să mărească interesul, să aţâţe focul și să 
nu îngăduie ca cenușa poporului să-l stingă. Pentru că sunt 
Unguri al căror nume nu este unguresc şi ei numără cîteva mi- 
lioane bune. Chiar dacă toţi aceștia și-ar maghiariza numele, 
tot vor rămine destui venetici cu nume străine. 


În toamna anului 1896, Comitetul central al Societăţii de 
maghiarizare a numelui a deschis, prin presa din Capitală, o 
nouă acţiune, făcând să apară numeroase articole de fond. 
impresionat de reînvierea mişcării, cedând dorinţei generale 
de bună-voie. la 9 noiembrie, noul primar ales al Budapestei. 
Haberhauer Jânos, şi-a depus numele străin pe altarul iubirii 
de patrie. luându-și numele unguresc de Halmos. Acest fapt 
i-a adus ia cunoștința adunării generale, după alegerea sa. în 
tim» co-şi expunea programul. Comunicarea a stârnit un val 
de ovaţii şi de entuziasm, cum rar s-a putut vedea în saia 
adunări:or generale. 


O altă personalitate a vieţii publice, un nobil maghiar de 
camă. baronul Liothay Bela, a simţit din cuvântarea prima- 


— 38 — 


rului importanța momentului, și, ridicându-se imediat, printr-o 
cuvântare străbătută de focul entuziasmului, și-a exprimat 
adeziunea, apoi i-a invitat pe ceilalți funcționari ai Capitalei 
să-i urmeze exemplul. 


După câteva zile, sub imboldul acestui exemplu, Engel 
Pål. directorul Societăţii maghiare de comerţ, și-a maghiari- 
zat numele în Elek. 


2. A: 


ONISIFOR GHIBU 


UN PLAN SECRET 
AL GUVERNULUI UNGURESC DIN 1907 
PRIVITOR LA MAGHIARIZAREA 
ROMÂNILOR DIN TRANSILVANIA 


Povestea unei cărți secrete. În primele zile ale lunii au- 
gust 1919 armatele române - singure, fără nici un sprijin din 
partea aliaţilor — şi-au făcut intrarea falnică în capitala Un- 
gariei, răsbunând şi lungul trecut de umilinţă la care fusese 
condamnat românismul din Ardeal, și suferinţele îndurate de 
întregul popor român în cursul răsboiului din anii 1916—1918. 


A doua zi după ocuparea Budapestei de către români, în 
mulţimea de nevoiaşi care se îmbulzeau la comandamentul 
militar cu fel de fel de cereri s-a putut observa o doamnă 
îmbrăcată în doliu mare, care ţinea să vorbească cu orice 
preţ cu unul din ofițerii de serviciu cunoscători ai limbii 
maghiare. Fiindu-i dată această posibilitate, doamna în doliu 
imploră pe ofițerul ardelean, cu care putu vorbi ungurește, 
să-i exopereze aprobarea pentru întoarcerea în Transilvania, 
țara ei de naștere. Dar ofiţerul nu se arătă aplicat să împli- 
nească repede o astfel de cerere, în sprijinul căreia trebuiau 
aduse, pe lângă motive personale, și documente. 


A doua zi, doamna în doliu veni din nou la comandamen- 
tul românesc, aducând cu sine o carte groasă, de dimensiuni 
putin obșinuite, sigură că pe această cale va putea obține 
aprobarea întoarcerii ei în Transilvania. 


— Domnule căpitan — zise doamna. Eu sunt văduva lui 
Huszir Antal din ministerul de interne maghiar. Soţul meu a 

fost ucis, în preajma intrării armatei române, de către bolșe- 
vicii unguri. Eu am rămas singură aici, departe de părinții 
mei. care trăiesc în Bihor. Daţi-mi posibilitatea să mă întorc 
la ei. căci aici nu mai pot trăi. Drept recunoştinţă, vă predau 
cartea aceasta. făcută de soțul meu, din încredințarea guver- 
nului. Este o carte secretă. care mie nu-mi mai e de nici o 
trebuinţă, dar care pentru România poate să fie de mare uti- 
litate. 


Şi, cu aceste cuvinte. îi întinse uriașa carte, de aproape 
o mie de pagini mari, cu titlul unguresc: Românii din Unga- 
ria. 


Căpitanul o luă în mână, o privi cu uimire, apoi, după ee 
s-a încredinţat atât despre valoarea ‘cărții, cât şi despre situa- 
ţia doamnei care i-a adus-o interveni la superiorii săi pen- 
tru acordarea permisiunii de înapoiere în ţară. 


Cartea însăși a trimis-o, apoi, unei înalte personalități din 
viața bisericească a Ardealului. care mai târziu a donat-o bi- 
bliotecii universităţii din Cluj, în posesia căreia se găsește 
acum. 

Iată, în traducere, foaia de titlu a lucrării şi semnătura 
propriei a autoruiui: 


ROMÂNII DIN UNGARIA 


Spre intrebuințare confidențială 


Scrisă 
cu cuncursul mai multor colaboratori 
de 
Anton Huszâr 
translator în Ministerul de Interne 


Dreptul autorului cu privire la aducerea acestei opere, 
in orice formă, în publicitate, este rezervat. 


Budapesta. 1907. 


Tiparul tipografiei regale maghiare de stat 


Nu peste mult timp, un înalt funcţionar din Consiliul 
Dirigent al Transilvaniei, trimis de dl. Iuliu Maniu, preşedin- 
tele acestuia, la Budapesta, reuși să descopere, în Ministerul 
de Interne maghiar, un al doilea exemplar al cărţii. Mai mult 
chiar, funcţionarul a adus cu sine și dosarul privitor la ori- 
ginea cărţii. Din acest dosar, care se află în posesiunea d-lui 
Juliu Maniu, se vede că lucrarea din chestiune, a fost urzită 
oficial de guvernul maghiar şi tipărită, într-un număr foarte 
restrâns de exemplare, exclusiv pentru membrii guvernului, 
cu excluderea absolută a oricărei alte persoane. 


Ungurii neagă existenţa acestei cărți. Cartea aceasta, de 
mari dimensiuni, conţine, pe lângă un enorm material infor- 
mativ relativ la toate aspectele vieţii românilor din Transil- 
vania, planul sistematic de maghiarizare, respectiv de desii- 
ințare a acestora, prin măsuri de stat —, plan pe care revizio- 
niștii de la Budapesta neagă în modul cel mai hotărât că l-ar 
fi avut vreodată cârmuitorii Ungariei antebelice. 


În 1924, în lucrarea mea Catolicismul unguresc în Tran- 
silvania și politica religioasă a statului român, tipărită la Cluj, 
am făcut, în treacăt, amintire despre această carte, dar notiţa 
mea a avut în cercurile maghiare un ecou curios. Profesorul 
de drept bisericesc de la Universitatea din Seghedin, dr. Io- 
sif Kosutâny, răspunzând la cartea mea printr-o broșură, apă- 
rută în 1925 sub titlul Biserica romano-catolică în Yransilva- 
nia, contestă pur și simplu existenţa lucrării lui Huszár. El 
scrie: «Această tipăritură, cu toate căutările mele, n-am reușit, 
nici eu, nici direcțiunea Muzeului Naţional Maghiar din Bu- 
dapesta, să o descoperim, câtă vreme, dacă o u-tfel de carte 
ar fi apărut în adevăr, lucrul ar fi trebuit cu siguranţă să-l 
ştie această direcțiune . . . Dar — termină în mod ironic dl. 
Kosutâny — dacă dl. Ghibu a văzut-o și are cunoștință despre 
ea, cititorii îl cred şi ei»? 


Totuşi, cititorii broşurii d-lui Kosutâny n-au nici un 
motiv să mă creadă pe mine și să nu-l creadă pe d-sa. .. 

Cu toate acestea, cartea lui Huszár, nu este o pură in- 
venţiune a mea care ar merita ironia colegului meu de la Se- 
ghedin; ea există realmente și, dacă în Ungaria de astăzi nimeni 
nu-i poate da de urmă, în România se găsesc, din fericire, 
după cum am spus, chiar două exemplare, dintre care unul, 


EI |, AER 


care poartă chiar semnătura autografă a autorului, se află 
în posesiunea bibliotecii Universităţii din Cluj, iar al doilea 
în Biblioteca Academiei Române din București. 


Uriaşul volum, de 953 plus XXIV pagini de 24x28 cm, 
este dedicat cu “stimă şi devotament» Excelenței Sale, conte- 
lui Iuliu Andrássy de Csik-Szent-Kirâly şi Krasznahorka, mi- 
nistru regal ungar de interne și consilier intim etc. 


Motivele care au determinat alcătuirea cărții confidențiale 
a guvernului maghiar. În primul deceniu al secolului XX au 
avut loc în viața poporului român o serie de evenimente im- 
portante care au pus pe gânduri pe conducătorii Ungariei. 
Astfel, la 10 ianuarie 1905, românii ardeleni, în conferința 
lor ţinută la Sibiu, au hotărât să părăsească atitudinea de 
pasivitate politică, urmată timp de vreo trei decenii, şi să pă- 
şcască la o activitate națională deschisă. Urmarea imediată a aces- 
tei hotărâri a fost intrarea câtorva deputați naționaliști ro- 
mâni în Camera de la Budapesta, şi ivirea unui curent politic 
naționalist foarte viu în masele mari ale poporului. Această 
veritabilă renaştere politică a umplut de îngrijorare pe con- 
ducătorii politici maghiari, obișnuiți de decenii întregi să tra- 
teze masele româneşti ca pe un material amorf, care putea 
fi întrebuințat de ei după cum le plăcea. 


În acelaşi an, a văzut lumina zilei, la Lipsca, o mare lu- 
crare în limba germană a regretatului Aurel C. Popovici, 
intitulată Die Vereinigten Staaten von Gross-Osterreich, în 
care se milita cu argumente foarte convingătoare, pentru te- 
za că Austro-Ungaria nu mai poate exista în forma ei de 
până aici, ci ea trebuie să se transforme în o grupare de state 
naționale mici, unite într-o confederație. Printre aceste state 
ea şi Transilvania românească: În ce privește Ungaria, ea 
era redusă la teritoriul pe care, cu mici excepţii, îl ocupă as- 
tăzi. 

_ 

Această carte, al cărei autor era un publicist de origine 
bănăţeană, cu o bună reputaţie în vechea Austrie și cu legă- 
turi personale cu însuși moștenitorul tronului, Franz Ferdi- 
nand, a produs în cercurile maghiare, cum şi era de aștep- 
tat. o vie enervare şi exasperare. . 

Tot în anul 1905 a avut loc la Sibiu o mare expoziţie 
orsanizată de cea mai veche și mai solidă asociaţie culturală 
ro. înească din Aideal, Asira, din prilejul inaugurării splen- 
dia! ei muzeu etnografic. Deschiderea expoziţiei și inau- 
gurar«:+ muzeului s-au desfişurat în cadrul unor serbări im- 
punătoa. 2. care au ţinut timp de opt zile și care au adurat 
în jurui iu nu numai întregul românism din Ardeal, ci și 
pe conducăturii vieţii naţionale din regatul român. Acesie 
serbări au evidențiat pentru orice observator atent marea i 
neînfrânta putere de viaţă a românismului de pe ambii vei- 
sanţi ai Carpaţilor. 

În anul următor, 1906, regatul român a organizat o ex- 
poziţie de două ori jubiliară, odată din prilejul împlinirii a 40 
de ani de la suirea pe tron a regelui Carol I şi, în al doilea 
rând, din prilejul împlinirii a 1800 de ani de la colonizarea 
Daciei prin Traian. 

Această expoziție organizată în cepitala României, a fost 
frecventată nu numai de cetățenii Rc.nâniei, ci şi de zeci de 
mii de români din Transilvania și Bu 'ovina, care au fost pri- 
miţi de fraţii lor cu bucurie indescrirtibilă şi care s-au întors 
la casele lor însuflețiți ca niciodată, pentru marea idee pan- 
românească. 


Se poate afirma, fără exagerare, că expoziția de la Sibiu, 
din 1905, şi mai ales expoziţia de la Bu-urești, din 1906, au 
rupt în sufletul românilor ardeleni şi ultimele legături care 
mai existau între ei și patria lor vitregă, integrâriu-i defini- 
tiv în ideea unei patrii comune a tuturor românilor. 

Observatorii de la Budapesta ai manifestărilor românești 
era cu reputință să nu înţeleagă primejdia pe care o prezen- 
tau aceste mișcări și atitudini fireşti, pentru ideea statului 
ungar naţional unitar, urmărită cu înfrigurare de la 1867 
încoace de poporul maghiar. 


Din această teribilă dramă a răsărit cartea lui Huszár. 

Ea tratează planul minuţios al unei încercări supreme şi 
ultime de a salva Ungaria din ghiarele marilor și multelor pri- 
mejdii care o amenințau și pe care politica ei şovinistă nu 
le-a știut înlătura. 

Cc cuprinde cartea secretă a guvernului maghiar. Pentru 
a ne putea da seama de importanţa politică cu totul deosebită 
a acestei cărţi, vom expune în cele următoare cuprinsul ei, în 
ordinea în care sunt înfățișate problemele. 


În introducere, autorul pleacă de la constatarea că, în 
timpul din urmă, românii din Ungaria manifestă în mod de- 
monstrativ în contra caracterului naţional unitar al statului 
ungar, căutând să-l transforme într-un stat poliglot, organi- 
zat pe baze federaliste. În scopul acesta, ei au prefăcut toate 
instituţiile lor bisericești, școlare, culturale și economice în 
factori de luptă și de instigație în contra statului maghiar, a 
națiunii maghiare și a limbii maghiare. 


Spre a putea împiedica această acţiune, autorul prezintă 
în cartea sa o icoană completă a organizaţiei, situaţiei și ten- 
dinţelor tuturor acestor instituţii, însoţind-o de propuneri a- 
mănunţite cu privire la măsurile pe care trebuie să le ia 
guvernul maghiar spre a încadra în mod sever întreaga viaţă 
a românilor în ideea de stat naţional maghiar al Ungariei. 


Apariţia cărţii, în vederea întrebuinţării ei confidenţiale, 
a [ost făcută cu putinţă de ministrul de interne, contele Iu- 
liu Andrássy. 


Numărul românilor din Ungaria, situația lor culturală și 
primejdia pe care o reprezintă pentru statul național maghiar. 
În secțiunea I a cărții ni se dă, între altele, numărul româ- 
nilor din Ungaria, atât pe baza recensământului de stat de la 
1900, cât şi pe baza statisticii făcute de autoritățile biseri- 
cești române. După recensământul unguresc numărul româ- 
nilor e de 2.799.479, după cel românesc de 3.029.534. 


Faţă de anul 1880, sporul românilor este de 8,12 la sută, 
câtă vrema al ungurilor e de 18,8 la sută. 


Starea culturală a românilor e prezentată ca foarte îna- 
poiată. Ei numără 86 la sută analfabeți, câtă vreme ungurii 
au numai 48 la sută, germanii 37 la sută, slovacii 47 la sută; 
croații 52 la sută, sârbii 69 la sută, rutenii 87 la sută. Din 


totalul condamnaților prin sentințe judecătorești definitive în 
teritoriile locuite de slovaci sunt 61 la sută slovaci, în cele 
sârbești 45 la sută sârbi, în cele rutene 39 la sută ruteni, 

în cele germane 21 la sută germani. Din totalul condamnaților 
pe țara întreagă, 13,43 la sută sunt români, 13,17 la sută slo- 
vaci, 7,08 la sută nemți, 3,06 la sută sârbi, 1,06 la sută ruteni 
şi 0,76 la sută croați. 


Se dă și numărul funcționarilor de stat, judeţeni și comu- 
nali, români: 1643 plus 1056, cu totul 2699. 


Se înșiră apoi factorii care alimentează politica rcmi- 
vească naționalistă extremistă îndreptată în contra statului 
naţional maghiar; institutele financiare, fundaţiile românești, 
asociaţia culturală Astra, presa românească şi, în special, zia- 
rele politice, activitatea politică agitatorică desfăşurată de 
deputaţii naționaliști români, preoţi și învățătorii români. 


Toţi acești factori “aprind zi de zi, tot mai intensiv, în 
poporul român sentimentele şi năzuinţele îndreptate în con- 
tra statului ungar și care se ascund sub numele de conști- 
ință naţională». Politica de stat maghiară trebuie neapărat 
să ţină socoteală de raporturile numerice, bisericeşti, şcolare, 
culturale și economice ale românilor din patrie şi de politica 
uliranaţionalistă dusă de aceștia. Poate că astăzi ioate acestea 
a” mai putea fi strânse în cadrele ideii de stat maghiar, 
“dacă s-ar proceda cu o energie care să nu cunoască nici nu 
fel de tocmeală». 


Distrugerea unităţii demografice a românilor ardeleni. 
În secţiunea II se arată repartizarea naturală a românilor pe 
judeţe şi necesitatea unei noi ordonări a judeţelor și a cer- 
curilor electorale românești, pentru ca ele să asigure punctul 
de vedere unguresc. Se recunoaște că în 12 judeţe ale Tran- 
silvaniei majoritatea absolută a locuitorilor este românească, 
procentul variind între 50,8 la sută și 90,2 la sută. 


Scopul acestei acţiuni este triplu: 


a. Să scoată în relief judeţele care sunt «cuiburi ale poli- 
licii ultranaţionaliste române» şi care, în consecinţă, trebuie 
să fie supuse unei supravegheri şi unui control deosebit din 
punctul de vedere al politicii de stat maghiare. 


b. Să ofere material în vederea unei arondări a cercurilor 
electorale, care să asigure pentru totdeauna superioritatea 

maghiarilor. În situația de astăzi — zice autorul —, se găsesc 
70 de cercuri cu majoritate românească. 


c. Să ofere material în vederea noii arondări a judeţelor, 
arondare devenită indispensabilă din punctul de vedere al ideii 
de stat. 


Semnificativ este faptul că în tabelele “statistice amănun- 
tite relative la singuraticile judeţe se dau date precise cu pri- 
vire la toate naţionalităţile, minus evreii și ţiganii. Aceştia 
sunt cuprinși pretutindeni în numărul ungurilor, care, astfel, 
în mod firesc, este urcat cu un procent considerabil, de apro- 
ximativ 10 la sută. 


Magbhiarizarea bisericii greco-catolice române. Secțiunea 
III, intitulată “Necesitatea încadrării bisericii greco-catolice 
române în biserica romano-catolică maghiară», înfăţişează si- 
tuaţia actuală şi evoluţia istorică a bisericii greco-catolice ro- 
mâne. 


Vorbind despre unirea cu Roma a unei părţi a români- 
lor ardeleni, la 1700, autorul afirmă că aceasta a fost spre 
marele folos al ideii de stat maghiar, întrucât a împărţit pe 
români în două tabere, învrăjbindu-i pe unii contra altora, 
i provocând între ei lupte pe moarte şi pe viaţă. “Urmările 
iricţiunilor seculare dintre aceste două tabere sunt: acea ani- 
mozitate, invidie şi gelozie care se manifestă între bisericile. 
prelaţii, preoţii și conducătorii intelectuali ai celor două con- 
lesiuni, nu numai în viaţa religioasă, ci şi în cea socială, eco- 
nomică și politică, ceea ce adeseori aruncă — spre folosul 
indiscutabil al ideii de stat maghiar — sămânţa  neînţelegerii 
si discordiei în masa compactă a românimii, obișnuită să 
trăiască în comunitatea de rit, limbă și obiceiuri.» 


Pentru timpurile mai noi, autorul afirmă că biserica gre- 
co-catolică ar fi intrat în curentul de politică ultra-româ- 
rească, îndepărtându-se tot mai mult de catolicism. Drept ur- 
mare, autorul propune ca “preoțimea greco-catolică, oricât ar 
protesta, ea ‚să fie introdusă în cadrele autonomiei bisericii 
romano-catolice, pentru că numai așa s-ar putea pune zăgaz 
acelor năzuinţe ultranaţionaliste ce se observă azi în sânul 
preoțimii bisericii greco-catolice, care biserică, și altfel, nu- 

mai sub scutul aripilor catolicismului și numai cu ajutorul 
Fondului religionar catolic s-a întărit şi s-a întremat». Din 
punctul de vedere al politicii statului maghiar ar fi cea mai 
mare greșeală dacă s-ar acorda bisericii greco-catolice o auto- 
nomie asemenea celei date bisericii ortodoxe române, deose- 
bită şi independentă de autonomia bisericii romano-catolice, 
autonomie după care năzuiește din toate puterile biserica 
greco-catolică, și mai ales elementul ei mirean, și anume din 
motive de ordin politic ultranaționalist, pentru că o asemenea 
autonomie n-ar fi decât o nouă pepinieră prielnică tuturor 
agitaţiilor împotriva statului și a naţiunii maghiare. 

În cazul când biserica greco-catolică română sub nici un 
cuvânt n-ar voi să intre, din motive politice naţionaliste, în 
cadrele autonomiei bisericii romano-catolice, atunci să se sis- 
teze toate sumele anuale pe care le primește ca ajutor din 
Fondul religionar, ca fond catolic, pentru că acest fond asi- 
gură subzistenţa și prosperitatea celor mai multe instituţii ale 
bisericii greco-catolice române din această ţară. Retragerea 
acestor ajutoare ar determina biserica greco-catolică română 
să primească a fi atrasă în cercul autonomiei bisericii roma- 
no-catolice din patrie. 


Să reținem faptul că autorul nu preconizează încadrarea 
bisericii greco-catolice în autonomia bisericii romano-catolice, 
cu aprobarea sau cu avizul Sfântului Scaun. Măsura este de 
ordin pur intern, ca și cea referitoare la Fondul religionar, 
care atârnă exclusiv de guvern. 


Necesitatea casării autonomiei bisericii ortodoxe române. 
În secțiunea IV se tratează despre biserica ortodoxă. 


Înainte de toate, autorul se arată nespus de îngrijorat de 
faptul că Mitropolia ortodoxă română din București se inti- 
tulează Mitropolie a Ungro-Vlahiei, prin ceea ce reliefează, 
oarecum, unitatea religioasă a românilor din Muntenia cu cei 
din Ungaria și dependența acestora de București. Guvernul 
maghiar trebuie să intervină pentru ca din titulatura mitro- 
politului Țării Românești să se șteargă atributul de al Ungro- 
Vlahiei. 

Cât privește biserica ortodoxă din Ungaria, ea este, cre- 
de autorul, cel mai de seamă focar al năzuințelor românești. 
Profesori de seminarii și școli-normale, preoţii și învățătorii 
contesionari sunt cei mai harnici agenţi ai Partidului Naţional 
Român. 


Astfel stând lucrurile, se impune desființarea integrală a 
autonomiei bisericii ortodoxe și abrogarea statutului ei organic, 
pentru ca astfel «să dispară odată această cangrenă politică, 
care roade trupul națiunii și al țării». 


Măsuri preconizate în vederea stingheririi absolute a edu- 
cației preoţilor şi învăţătorilor români. lată acum şi câteva din 
măsurile propuse de autor în ceea ce priveşte reglementarea 
educaţiei preoţilor și învăţătorilor români: 


a. Directorii și profesorii seminariilor teologice nu pot 
fi decât persoane care în cursul studiilor universitare au audiat 
timp de cel puţin patru semestre limba și literatura maghiară 
și au colocvat din aceste materii în fiecare semestru. 


Ministerul cultelor este în drept să refuze aprobarea in- 
stituirii învăţătorilor confesionali, în caz că are față de ei 
excepții de ordin politic. 


b. Pentru a nu mai da posibilitatea ca tinerii care benefi- 
ciază de burse din diferite fundaţiuni să devină agitatori na- 
ționalişti, autorităţile bisericeşti care administrează aceste 
fundațiuni trebuiesc îndatorate de a trimite ministerului, la 
începutul fiecărui an școlar, lista bursierilor, listă în care mi- 
nisterul este în drept să-i șteargă pe cei care au dat deja 
dovezi de sentimentele lor contrare statului și naţiunii maghia- 
re. 


Pentru a înstăpâni în internatele susținute din astfel de 
fundaţiuni un spirit patriotic bun, ministerul trebuie să dis- 
pună ca directorii şcolari regionali să controleze în modul cel 
mai riguros spiritul care domnește în acestea. Mai departe, 
să se stabilească că ministerului îi revine dreptul de a apro- 
ba ordinea de casă a internatelor şi alumneelor, precum şi 
catalogul cărților din bibliotecă. Din punctul de vedere al poli- 
ticii statului maghiar, nu se poate permite ca în aceste inter- 
nate şi alumnee să existe societăţi de lectură ale tinerimii, de- 
oarece, în lipsa unui control suficient, ele devin focare ale 
educaţiei antipatriotice. 


Având în vedere că în sânul bisericii ortodoxe române se 
înfiinţează zilnic fonduri şi fundaţiuni şcolare şi culturale, e 
necesar să se prevadă că literele fundaţionale ale acestora tre- 
buiesc aprobate de Ministerul Cultelor şi că bilanţul lor tre- 
buie trimis an de an aceluiaşi minister, în scop de control. 


c. Reuniunile învăţătorilor ortodocși, care își {in adună- 
rile generale în diferite centre, cu care ocaziuni organizează 
banchete cu caracter naţional, concerte, baluri și excursii. în 
scopul trezirii “conştiinţei naţionale», tot lucruri care „împiedică 
năzuinţele de maghiarizare“ şi care dovedesc că aceste reu- 
niuni sunt obstacole periculoase în calea constituirii statului 
naţional ungar, trebuiesc pur şi simplu disolvate. 


in cazul că reuniunile s-ar disolva și învățătorii s-ar în- 
truni în simple conferințe, este de dorit, din punctul de ve- 
dere al politicii maghiare de stat, ca la toate aceste coniezin- 
te, precum şi la mesele comune şi la petrecerile care au loc 
cu astfel de ocaziuni, în scopul asigurării controlului de stat, 
să participe atât autoritatea administrativă respectivă, cât şi 
revizorul şcolar regal, care ar trebui să se îngrijească şi de 
aceea ca la astfel de conferinţe să poată lua cuvântul numai 
invățători. 

d. Dat fiind că cei mai aprigi anteluptători ai politicii na- 
ționaie române sunt preoţii, e necesar ca ministerul să-şi re- 
zerve dreptul de a retrage singur — fără nici un fel de aviz al 
autorităţii confesionale — congrua preoților pe ca-e îi crede 
că nu sunt buni patrioţi. 

e. Din punct de vedere politic, seminariile preoțești or- 
todoxe sunt cu mult mai importante decât școlile secundare... 
Când vorbim despre seminariile româneşti, în realitate vor- 
bim despre educaţia politică a poporului român, al cărui su- 
flet şi centru este preotul... Din acest punct de vedere. nu este 
indiferent să se ştie cine sunt directorii și profesorii acestor 
seminarii, ce pregătire științifică au, unde şi-au câștigat a- 
ceastă pregătire, în ce direcţie şi în ce spirit politic cresc şi 
conduc pe tinerii seminariști încredinţaţi grijii lor. 


f. Manualele de învățămînt întrebuințate în seminatii şi, 
in special, manualul de istorie bisericească trebuie transmise 


spre aprobare Ministerului Cultelor şi Instrucţiei, deoarece 
în cadrele istoriei bisericeşti se predă şi istoria naţională. ro- 
mână. care este în 'sirânsă legătură cu istoria bisericii orto- 
doxe române. lar de la predarea obiectivă a acesteia atârnă 
în foarte mare măsură îndrumarea politică a tineretului. 


g. Statutele societăţilor de lectură de la seminarii ar tre- 
bui să fie înaintate spre aprobare Ministerului Cultelor şi 
Instrucțiunii, care trebuie să asigure locul cuvenit si Jimbii 
maghiare în lucrările acestor societăţi. Despre activitatea aces- 
tora urmează să se facă în fiecare an ministerului rapoarte 
amănunțite trimițându-i-se şi lucrările intrate, primite şi ela- 
borate, din care s-ar putea câștiga o icoană completă în ce 
»riveşte spiritul și direcția care domneşte în societăţile din 
chestiune. 


h. Catalogul cărţilor bibliotecilor acestor socictăţi ar 
trebui să se trimită în fiecare an la minister, care urmează să 
le revizuiască şi să elimine din ele cărţile contrare statului 
şi naţiunii maghiare. 


i. Internatele seminariilor trebuiesc puse sub un srecial 
control din punct de vedere politic de stat, pentru motivul 
că ele contribuie în modul cel mai efectiv la cristalizarea in- 
dividualităţii preoţimii ortodoxe române în sens şi în spirit 
național românesc. Tocmai din această cauză, ar trebui con- 
trolat aceste seminarii din punct de vedere poiitic, moral și 
higienic. 

j. Pentru ca seminariștii români ortodocşi să se îmrărtă- 
șcască în toate privinţele de o educaţie şi de o instrucţie pa- 
triolică temeinică este de dorit ca statul să înfiinţeze în cadrul 
Universităţii din Budapesta sau al celei din Cluj o Facultate 
teologică ortodoxă separată și un seminar anexat, ci, care ar 
asigura nu numai patriotismul preoţilor, ci şi al credincios. 
lor lor, care astăzi lasă foaste mult de dorit. Inființarea acas- 
tei facultăţi ar atrage după sine sistarea actualelor semina- 
rii, cu programul lor de studii cu iot. 


k. În şcolile normale românești să se predea şi în lim- 
ba maghiară anumite obiecte de învăţământ şi anume: Limba 

şi literatura maghiară, Constituţia, Istoria, Geografia și toate 
disciplinele pedagogice. 


Procesele verbale ale tuturor conferinţelor metodice, dis- 
ciplinare și administrative ale corpului didactic al şcolilor 
normale — bineînţeles redactate în limba maghiară — tre- 
buie să fie trimise din timp rezivorului şcolar respectiv, spre 
luare la cunoștință. 


l. Activitatea societăţii de lectură a normaliştilor trebuie 
încredinţată controlului sever al revizorului școlar, căruia res- 
pectiva direcţiune de școală normală i-ar trimite, la sfârșitul 
fiecărui an şcolar, în copie, şi lucrările primite şi elaborate 
în aceste societăţi, prin ceea ce ar da o icoană clară despre 
spiritul şi direcţia respectivelor societăţi și a școlii înseși. 


m. Catalogul cărţilor bibliotecii urmează să se trimită 
din timp în timp spre revizuire. 


Măsuri în vederea maghiarizării școlilor secundare româ- 
neşti. Deși cei aproape trei milioane şi un sfert de români din 
Ungaria n-aveau decât patru licee și un gimnaziu, susținute 
de bisericile româneşti. goana împotriva acestora constituie 
un punct esenţial în programul guvernului maghiar. 


Secţiunea VI a cărţii tratează despre aceste şcoli, cu privire 
la care scrie: “Dat fiind faptul indiscutabil că scolile secun- 
dare românești din ţară își cresc și îşi conduc elevii în spirit 
antipatriotic, care spirit este chemat să trezească în tineri 
conştiinţa naţională română, ceea ce formează pe de o part2 
isvorul sentimentelor și aspirațiilor separatiste, care urmei- 
ză să fie desvoltate în elevi, iar pe de altă parte isvorul ce:ici- 
tării antipatiei și urii în contra statului ungar, a naţiunii un- 
gare şi a limbii maghiare, din punctul de vedere al politicii 
de stat maghiare ar fi timpul ca Ministerul Cultelor şi In- 
strucţiei să înfăptuiască prin legi şi ordonanţe astfel de dis- 
poziţiuni, prin care școlile secundare românești din patrie, 
ca tot atâtea cuiburi calde ale politicii ultranaţionaliste româ- 
ne, care pune în primejdie integritatea naţională, să poată fi 
contrabalansate în activitatea prin care caută să împiedice 
constituirea statului național maghiar.» 

Dat tiind că cea mai puternică armă de care se servesc 
românii în contra maghiarizării este limba română, care este 
limba de predare a școlilor secundare românești, autorul pro- 
pune ca articolul de lege XXX din 1883 privitor la învăţă- 
mântul secundar să fie modificat, în sensul ca în şcolile sus- 
ținute de confesiunile românești, pe lângă respectarea cea mai 
riguroasă a legii învățământului secundar de către confesiunile 
din patrie, limba de predare să fie cea maghiară, iar limba 
română să se predea elevilor români ca obiect obligator de 
învăţământ. 


Dacă această propunere, din motive mai înalte de stat, n-ar 
fi vealizabilă deocamdată, atunci în orice caz ar trebui create 


astfel de dispoziţii prin care, pe de o parte să se asigure” 
limbii maghiare un teren mai vast în școlile secundare româ- 
nești, iar pe de alta aceste școli să fie puse “sub cea mai severă 
supraveghere şi cel mai bun control al statului». Ca măsuri 
ce trebuiesc luate, se impun următoarele: 


1. Școlile şi internatele române confesionale să fie scoase 
de sub autoritatea directorilor regionali și supuse unui di- 
rector regional instituit special pentru aceste școli şi care să 
lie un cunoscător mai adânc .și mai priceput al mișcărilor 
şi raporturilor românești. 


2. Dat fiind că astăzi școlile confesionale româneşti sunt 
frecventate nu numai de elevi români ci și de elevi maghiari, 
trebuie să ia sfârșit anarhia ca aceștia din urmă să fie siliţi 
să înveţe materiile în limba română, și ca peste tot, să în- 
vețe limba şi literatura română ca obiect obligator. 


3. Dat fiind că printre elevii școlilor secundare din pa- 
wie se găsesc foarte mulţi greco-catolici și ortodocși români 
care nu înţeleg limba română și că, cu-toate acestea, ei sunt 
siliţi de catihețţii lor să înveţe religia din cărţi românești, Ministe- 
rul Cultelor ar trebui să îndrume autorităţile bisericești greco- 
catolice și ortodoxe să admită ca acei elevi aparţinători bisericii 
lor, care nu vorbesc şi nu înţeleg limba română, să înveţe 
religia în limba maghiară. 

Fiindcă, însă, biserica greco-catolică și cea ortodoxă nu 
dispun de manuale de religie în limba maghiară, ministerul 
să ceară de la autorităţile bisericești române cărţile de religie, 
făcute în baza unei programe analitice unitare, și acelea să 
le traducă cu ajutorul specialiștilor, în limba maghiară. 


4. Societăţile de lectură de la liceele româneşti să-şi ţină 
şedinţele în mod alternativ, într-o săptămînă în limba ma- 
ghiară, în alta în cea românească. În această ordine de idei, 
ele ar trebui să aibă doi profesori preşedinţi, dintre care unul 
să fie prolesorul de limba şi literatura maghiară. Am- 
bii profesori președinți ar trebui să înainteze rapoarte lu- 
nare amănunțite despre activitatea societăților de lectură. 


5. Ministerul să dispună ca programele festivităților şco- 
lare să cuprindă jumătate puncte maghiare, jumătate romă- 
ne. Pentru a putea supraveghea ducerea la îndepiinire a aces- 
tei măsuri. ar trebui să se mai dispună ca programele tutu- 
ror serbărilor şcolare, precum și cuvântăriie ce urmează să 
se ţină şi disertaţiile ce urmează să se citească la aceste ser- 
bări să fie transmise prealabil spre aprobare directorului re- 
gional. 


6. Ministerul să ceară cataloagele amănunțite despre căr- 
tile din bibliotecile liceelor şi aceste biblioteci să fie cercetate, 
din punct de vedere al politicii de stat maghiare, de către 
nu comisar ministerial exmis în acest scop. În viitor, să se 
trimită an de an ministerului lista cărţilor cumpărate sau pri- 
mite în dar de către fiecare liceu. 


7. Dat fiind că în muzeele arheologice și istorice ale șco- 
liloi secundare române se găsesc multe obiecte care, în legă- 
tură cu conştiinţa naţională română au menirea de a trezi și 
a desvolta ura în contra naţiunii maghiare, ministerul să cea- 
ră catalogul: acelor obiecte de muzeu, iar aceste muzee să fie 
examinate din punctul de vedere al politicii de stat maghiare 
de către exmisul ministerial însărcinat cu cercetarea biblioie- 
cilor. Pentru viitor, să se trimită în fiecare an lista obiecte- 
lor acvirate pe seama muzeului, prin cumpărare sau doriotiu- 
ne. 


8. Dat fiind că în repertoriile corurilor şi orchestrelor li- 
ceelor româneşti se găsesc multe bucăţi care prin textul şi 
prin melodiile lor de cuprins istoric agită impotriva statului, 
a naţiunii și a limbii maghiare, ministerul să ordone ca direc- 
torii regionali să cerceteze cu ocazia fiecărei inspecţiuni şi să 
controleze repertoriile corurilor orchestrelor în chestiune. 


9. Dat fiind că printre elevii școlilor secundare româneşti 
se găsesc mai mulţi elevi originari din România, care exercită 
asupra elevilor români din Ungaria o influență periculoasă 
din punctul de vedere al politicii de stat maghiare, trezind şi 
lămurind în sufletul acestora conștiința de unitate și de solidari- 
tate naţională, precum și idealul Daco-României Mari, minis- 
terul ar trebui să îngreuieze primirea elevilor din România 
în şcolie româneşti, din patrie și să-i îndrume pe directorii 
regionali ca să supravegheze în modul cel mai riguros cunoş- 
tinţele de limbă maghiară ale acestor elevi, care in cele mai 
multe cazuri nu corespund suficient, şi care dacă vor simţi că 
li se Cere să-şi însușească limba şi literatura maghiară în a- 
cesași măsură ca și ceilalţi elevi, nevoind să se expună la e- 
ventualitatea repetării clasei, încetul cu încetul vor părăsi 
şcoala românească din Ardeal. 


10. Dat fiind că profesorii de la mai multe şcoli româ- 
nești din patrie, cu concursul şi colaborarea elevilor de sub 
ordinele lor, organizează pe seama inteligenței române din 
împrejurime conveniri sociale, conferinţe, concerte, reprezen- 
taţii teatrale şi baluri, în care românii ultranaţionaliști, în sco- 
pul infectării sentimentelor patriotice ale tinerilor elevi atlători 
de faţă, în lipsa oricărui control, dau drum liber sentimentelo: 
lor ultranaționaliste și urii lor în contra statului maghiar. a 
națiunii şi a limbii maghiare, ministerul, din motive de politică 
de stat maghiar, ar trebui să interzică ca elevii şcolilor româ- 
rești să ia parte activă, cu corurile şi cu orchestrele lor, la 
petrecerile organizate de profesorii sau de inteligența româ- 
nească. 

11. Dat fiind că elevii școlilor secundare sunt plasați în in- 
ternate, seminarii și alumnee de pe lângă aceste școli, unde 
locuiesc, mănâncă şi învaţă impreună, cu un cuvânt, unde îşi 
trăiesc anii cei mai sensibili ai vieţii, aceste internate ar tre- 
bui supuse unui control special, căci, de fapt, acestea sunt 

acele locuri necontrolabile care contribuie în modul cel mai 
elicace la cristalizarea adevăratei individualităţi a tinerilor 
elevi în direcţie naţională românească. În scopul controlării 
spiritului şi direcţiei acestor internate, directorii regionali ar 
trebui să viziteze cît mai des aceste internate, convigându-se 
personal despre direcţia educativă şi despre spiritul care dom- 
nește în ele. Societăţile de lectură ale acestor internate, care 
contribuie într-o puternică măsură la fanatizarea elevilor, ar 
trebui imediat disolvate. 


Interzicerea culturii româneşti în Ungaria. O concepție 
sui generis asupra culturii naţionale şi cetăţeneşti. Secţiunea 
VI tratează despre instituţiile culturale românești, și, în spe- 
cial. despre cea mai importantă şi mai puternică dintre ele, 
asociaţia Astra, despre care afirmă că, de la întemeierea ţării 
(1861) şi până astăzi. a servit fără întrerupere scopurilor na- 
ționaliste şi rasiste române, fiind unul din principalii factori 
ai agitaţiilor separatiste române şi cel mai periculos element 
din punctul de vedere al politicii de stat 'naghiar».. 


Unul din mijloacele cele mai eficace cu care lu.:rează Astra 
este congresul ei anual care se ţine de obicei în centre din 
astfel de regiuni ale ţării pe care voiește să le trezească din 
letargie şi în care este necesar din punct de vedere politic să 
fie mobilizate masele. Aceste congrese sunt o pe:manentă 
armă în contra ideii de stat maghiar și în contra co;stituirii 
statului naţional maghiar. Astfel de congrese anuale ţin și 
numeroasele despărțăminte ale Astrei, cu care ocazii se orga- 
nizează sub masca culturală conferinţe, reprezentații teatrale, 
concerte, baluri, banchete etc., dar care, în realitate, sunt cale 
mai potrivite ocazii de a trezi în poporul român din diisrite 
regiuni conștiința națională. 


Din toate manifestările ei, se constată că Astra 'ucrează 
pe faţă şi cu un plan bine determinat în vederea incculării 
unei mentalități separatiste, a unor concepţii, sentimer.te şi 
aspiraţiuni a unei sfere de activitate şi a unei atmosfere sc- 
ciale, care toate urmăresc exclusiv ura în contra ideii de stat 
maghiar etc, etc. 


Această societate, referindu-se la statutele sale, declară 
deschis şi pe față că scopul ei suprem este desvoltarea culunii 
române. Căci articolul 2 al statutelor ei prevede că «scope. 

asociaţiunii este promovarea culturii poporului român». Tre- 
buie să spunem însă că promovarea culturii poporului ro- 
mân nu este tot una cu promovarea culturii române. Din 
punctul de vedere al politicii de stat maghiare și în cadrul 
ideii de stat maghiar, cultura română nu poate fi încadrată 
nici într-un chip, căci în Ungaria poate exista numai cul- 
tură maghiară. 


“Din punctul de vedere al politicii de stat maghiar, acea 
direcție este bună care-și fixează ca scop apropierea cât mai 
strinsă a naționalităților din ţară de maghiari. Dar, dacă se 
permite ca în Ungaria cultura să se deosebească și să se des- 
volte pe naţionalităţi, în acel caz cultura naționalistă, și în 
primul rând cea românească, va deveni cel mai puternic fac- 
tor al înstrăinării, al izolării şi al separatismului, care nu vor 
face decât să lărgească prăpastia pe care au deschis-o între 
maghiarime și naţionalităţi agitatorii naționaliști conduşi de 
scopuri materiale.» 


Din cele spuse până aici, se desface de la sine concluzia că, 
din punctul de vedere al politicii de stat maghiar, este timpul 
suprem ca Astra, care astăzi încinge ca un brâu puternic întreg 
românismul din patrie, să fie disolvată, ca o instituţie pericu- 
loasă pentru statul maghiar. 


Dacă măsura aceasta n-ar putea fi executată deocamdată, 
trebuiesc luate dispoziţii ca activitatea Astrei să fie supusă ce- 
lui mai sever control al statului. 


În primul rând, trebuiesc schimbate statutele, în sensul 
că ele să exprime mai presus de orice echivoc că Astra este 
Asociaţia literară și culturală a românilor din Ungaria, iar nu 
Asociaţia pentru literatura română și cultura poporului român. 
“in nici un caz — zice autorul — statutele nu îndreptățesc 
asociaţiunea să cultive exclusiv cultura românească naţională, 
ceea ce în Ungaria, în care poate să existe exclusiv cultura 
ungurească, nici nu se poate îngădui.» 


Paragraful din statute care fixează scopul asociaţiunii 
trebuie modificat astfel: “Scopul societății este promovarea 
culturii poporului român, în care scop, cu adeziunea autorită- 

ților locale respective, sau cu adeziunea prealabilă a guve.- 
nului, poate uza de orice mijloc prin care crede că poale 
promova cultura poporului român.» 


Rațiunea acestei textuări a paragrafului este ca aso- 
ciaţia să nu poată înființa, fără avizul şi aprobarea autorită- 
ţilor de stat, biblioteci populare, muzee, şcoli, internate, burse, 
secţii literare şi ştiinţifice, conferinţe publice şi alte asemenea. 
care, toate, astăzi, sunt factorii cei mai Lu PAVEEREEI ai politicii 
române ultranaţionale. 


În ce priveşte recrutarea membrilor Astrei, autorul pre- 
conizează amestecul Ministerului de Interne, ca arbitru în 
chestiune. Astfel, persoane care ar dori să intre ca membri în 
Astra, și pe care conducerea acesteia, din motive pe care 
ca le crede întemeiate, nu-i acceptă, au dreptul să intervină 
la Ministerul de Interne, căruia îi revine facultatea de a de- 
cide. Acelaşi minister își rezervă dreptul de a aproba pe 
membrii secţiilor științifice, aleşi de adunarea generală, pre- 
cum şi dreptul de ə exclude pe orice astfel de membru, pe care 
nu l-ar socoti destul de bun patriot. În ce privește congresele 
anuale, ele nu mai pot fi ținute în diferitele oraşe ale ţării, 
ci exclusiv în Sibiu, orașul de reşedinţă al asociaţiei. La aces- 
te congrese va participa și comisarul guvernului, care, în îm- 
prejurările date, poate disolva congresul. 


Procesele verbale ale congresului trebuiesc semnate şi de 
comisarul guvernului. 


Comitetul central este dator să înainteze aceluiaşi minis- 
ter, spre aprobare, lista membrilor activi, corespondenţi și o- 
norari, cu un raport despre meritele care îl recomandă pe 
fiecare pentru locul ce i s-a fixat. Aprobarea alegerii preșe- 
dintelui, a secretarului literar şi a celui administrativ, precum 
şi a preşedinţilor de despărțăminte, revine sferei de atribuţiu- 
ni a Ministerului de Interne. 


Și bugetul Astrei urmează să fie aprobat de acest minister, 
căruia trebuie să i se trimită și procesele verbale ale ședin- 
telor comitetului central, spre luare la cunoștință şi control. 


Același minister are dreptul disciplinar asupra tuturor func- 
ționarilor Astrei, inclusiv secretarul literar și cel administra- 
tiv, precum şi aprobarea burselor conferite de asociaţie. 

Pentru a zădărnici cu totul orice activitate a Astrei, se 
prevede că despărțăminte de ale acesteia nu se pot crea decât 
dacă ele dispun de un număr minimal de două sute mem- 
bri activi. De asemenea, nu se pot înființa agenturi de sate, 
nici biblioteci populare, dacă nu sunt cel puţin 20 de membri. 
Dacă în cursul timpului numărul membrilor ar scădea sub 20, 
agentura se sistează. Adunările despărțămintelor nu se pot 
ține decât în prezenţa prim-pretorului și a locţiitorului lui, 
care trebuie să semneze și procesele verbale ale ședinţelor. 
Cataloagele cărţilor bibliotecilor populare trebuiesc trimise 
ministerului de interne, an de an, spre revizuire. 


Înfiinţarea agenturilor trebuie comunicată preturii, îm- 
preună cu lista funcţionarilor și membrilor lor; aceasta din ur- 
mă trebuie să i se înainteze preturii în fiecare an. 


În concluzie, la paragraful relativ la societăţile culturale, 
autorul zice: dat fiind că toate societăţile românești zise 
culturale în realitate sunt cuiburi de aspiraţiuni antimaghiare, 
ele trebuiesc puse, toate, sub cel mai riguros control al sta- 
tului. Cât pentru viitor, nu trebuie să se mai permită înfiin- 
tarea nici unei societăţi de acestea, pe baze naţionale. 


Necesitatea desființării presei româneşti. În ce priveşte 
presa românească, autorul o consideră ca “cel mai efectiv fac- 
tor al politicii naţionale române». Nu este nici un singur 
centru românesc în Transilvania în care să nu existe o gazetă 
românească. Interesul statului maghiar este ca să îngreuieze 
apariţia gazetelor politice românești, prin sporirea cât mai con- 
siderabilă a cauţiunii cerute pentru astfel de ziare. Măsura 
aceasta ar fi foarte eficace, dată fiind situaţia materială pre- 
cară a românilor. 


O altă măsură e condamnarea gazetarilor români la temniţă 
ordinară, în locul celei de stat. Apoi, anularea carnetelor gra- 
tuite, pe căile ferate, pe seama gazetarilor români. Şi, în 
sfârșit, publicarea din partea statului a unei mari gazete bi- 
lingve, maghiară-română, sub direcţia Ministerului de Interne, 
unde se urmăresc, dealtfel, cu atenţiune, toate mișcările politice, 
sociale şi culturale. 


Necesitatea distrugerii românilor pe teren economic-finan- 
ciar. Mari îngrijorări cauzează autorului institutele de credit 

româneşti, în serviciul cărora se găsesc aproximativ 600 cde 
funcţionari, toţi agenţi ai politicii românești naţionaliste. A- 
ceastă castă independentă de funcţionari, având zilnic contact 
cu poporul, exercită o puternică influență naţională asupra 
lui. În afară de aceasta, institutele în chestiune dau în fie- 
care an un sfert de milion coroane tantieme membrilor din 
direcțiune, care. prin contacul zilnic avut la bănci, sunt târâţi 
şi ei în apele politicii naţionaliste şi târăsc, la rândul lor, 
după ei și poporul. 


Fiecare bancă este mecanismul principal al mișcării naţio- 
nale. Acolo se pun la cale toate alegerile, de primari, de deputaţi, 
și chiar de vlădici. Aceste bănci au asupra statului maghiar 
o influenţă păgubitoare nu numai din punct de vedere finan- 
ciar. ci mai ales din punct de vedere politic, prin faptul 
că duc în tabăra antimaghiară masele poporului român. 


În consecinţă, e necesar să se ia măsuri pentru a se în- 
greuia sporirea băncilor românești și pentru a strâmtora ac- 
tivitatea celor existente în astfel de cadre care, și dacă nu le 
vor distruge cu totul, cel puţin vor slăbi acțiunea îndrepta- 
tă de ele în contra statului. 


În acest scop: 


Ministerul de Comerţ să însărcineze un comisar guverna- 
mental special care să studieze statutele tuturor băncilor ro- 
mâneşti. La propunerea acestuia, tribunalele să șteargă din 
statute toate acele dispoziții care contravin codului comercial 
şi care favorizează scopurile separatiste politice ale băncilor 
românești. Cu prilejul revizuirii statutelor, ar trebui șterse mai 
întâi acele dispoziţii care fac cu neputinţă ungurilor obţinerea 
de acţiuni la aceste bănci, fapt prin care ei nu ajung în situa- 
ţia de a putea controla activitatea politică a acestora. 


Să se prevadă în legea comercială că directorii de ban- 
că nu pot avea un alt post salarizat sau împreunat cu venituri. 
Prin aceasta s-ar îngreuia mult viața băncilor românești, ai 


căror directori trăiesc din veniturile altor ocupaţiuni. 


Să se prevadă că preoţilor români, care sunt membri 
în direcţiunea vreunei bănci, li se retrage din'congruă suma 
pe care o primesc de la bănci, ca tantieme. 

Prin aceasta s-ar ajunge acolo că preoţii ar renunţa mai 
curând la tantieme decât la congruă şi. astfel ar scădea şi 
influenţa lor politică asupra ţăranilor. 

Ministerul Cultelor să interzică profesorilor și învăţăto- 
rilor români de a face parte din consiliile de administraţie 
sau din comisiile de cenzori ale băncilor. 

Dat fiind că multe bănci românești beneficiază de rescon- 
turi considerabile de la băncile austriece, Ministerul de Co- 
merţ ar trebui să provoace în mod confidenţial atât, direcţiu- 
nea Băncii austro-ungare, cât și direcţiunile centrale și pro- 
vinciale ale tuturor băncilor ungurești, cu considerare la 
punctul de vedere al politicii de stat maghiare, să sisteze res- 
contul pe seama băncilor românești. 

Pentru a face cu neputinţă înființarea de noi bănci româ- 
nești, ar trebui modificată legea comercială în sensul ca nou 
înființaiele bănci să aibă un capital social iniţial de cel pu- 
țin 400.000 de coroane! iar membrii din direcțiune să dispu- 
nă de cel puţin 10.000 coroane capital, respectiv să garanteze 
pentru o astfel de sumă cu avere imobilă. O astfel de res- 
tricţie ar face cu desăvârșire imposibilă ivirea de noi bănci 
româneşti. f 

Să se înfiinţeze în regiunile locuite de români, în scopul 
contrabalansării băncilor românești, așa zise bănci populare 
județene maghiare, care să servească interesele locuitorilor 
respectivei regiuni, fără considerație de naționalitate sau con- 
fesiune. Deocamdată, să se inființeze astfel de bănci în ora- 
șele de reședință ale județelor, urmând ca să se deschidă su- 
cursale în toate acele localități în care există bănci româ- 
nești. Aceste bănci trebuie să fie ajutate de guvern, prin de- 
puneri pe care le-ar face și după care n-ar primi dobânzi. 
Ele ar fi sub controlul prefectului de judeţ. Aceste bănci 
ar ajuta în prima linie pe locuitorii maghiari din regiunile 
româneşti, dându-le posibilitatea să reziste şi să învingă greu- 
tățile împreunate cu misiunea lor. În consiliile de adminis- 
traţie ale acestor bănci ar trebui aleși membri cei mai fana- 
tici naționaliști, români, care, graţie tantiemelor pe care le-ar 
primi de aci, ar renunţa la activitatea lor naționalistă. Băn- 
cile acestea ar trebui să realizeze, respectiv să ajute în- 
treprinderile industriale, deoarece muncitorii din aceste între- 

prinderi, în urma raportului lor de dependenţă față de ele, 
“pot fi mai ușor influenţaţi, respectiv mai uşor câştigaţi pen- 
tru maghiari şi pentru maghiarizare». 


Cu ajutorul băncilor judeţene, țărănimea română ar pu- 
tea fi scoasă din lanţurile politicii ultranaţionaliste române, în 
care au băgat-o băncile românești, prin împrumuturile lor. 


Dat fiind că băncile româneşti au hotărât, în conferinţa 
vcprezentanţilor lor de la 26 septembrie 1906, să înființeze o 
societate a lor sub numele Solidaritatea, care urmăreşte întă- 
irea acţiunii economice românești, autorul propune ca gu- 
vernul, condus de.punctele de vedere de stat, să împiedice 
constituirea Solidarităţii. 


Desființarea organizației politice a românilor ardeleni. 
Ultima măsură recomandată de autor este în legătură cu or- 
ganizaţia politică a românilor ardeleni. Referindu-se la decla- 
raţia fostului prim-ministru Al. Wekerle. făcută în anul 1894 
la Baia Mare — “Noi nu permitem să se facă nici un fel de 
experienţă în contul desmembrării integrităţii statului ma- 
ghiar şi nu îngăduim nici un fel de noi formaţiuni de drept 
public care ar diferenţia populaţia. ţării după naţionalităţi şi 
ar voi să realizeze vreo administraţie aparte, sau noi arondări 
de circumscripţii.» —, autorul încheie cu propunerea, reali- 
zată la 1895 de primul ministru Hieronimy, ca Partidul Na- 
tional Român să fie disolvat. Prin asta ar înceta factorul 
cel mai primejdios pentru ideea de stat maghiar. 


Un Ianus cu două feţe: intr-un fel vorbeşte către gu- 
vernul unguresc şi intr-un alt fel către marele public din ţară 
şi străinătate. În încheiere, autorul declară că prezenta lu- 
crare, având în vedere în mod special observaţiile şi propu- 
nerile de caracter confidenţial pe care le cuprinde, a compus-o 
«exclusiv pe seama guvernului”. În același timp, el socoteşte 
necesară publicarea cărții și pe seama marelui public ma- 
ghiar și străin, bineînțeles, omițând atât observaţiile, cât și 
propunerile făcute exclusiv pentru guvern. Prin această carte, 
mai ales străinătatea ar vedea câte instituţii culturale, religi- 
oase şi economice au românii din Ungaria și de câtă’ libertatz 
se bucură ei. 

De ce, oare, i se ascunde atât străinătăţii, cât şi ţării in- 
seşi, partea cea mai interesantă a cărții, adică observaţiile şi 
propunerile făcute guvernului, propuneri menite a distruge 
întregul edificiu religios, cultural, economic și politic al 
românilor, prezentat anume străinătăţii, prin ediția publică 
proiectată? 

Iată. o întebare la care singurul răspuns ce se poate da 
constituie cea mai lapidară condamnare a întregului sistem 
preconizat de această carte şi practicat metodic de guvernele 
maghiare. 

Guvernele ungurești din anii 1907—1918 au procedat în 
mod strâns și unitar în politica lor faţă de români, conform 
planului secret din cartea lui A. Huszár. Nu vrem să intrăm 
aici în cercetarea politicii oficiale maghiare dintre anii 1907— 
1918, ca emanaţiune și aplicare a ideilor cuprinse în prezen- 
ta carle, ci ţinem numai să amintim că toate măsurile preco- 
nizale în cartea lui Huszâr guvernul maghiar le-a pus în prac- 
tică în mod sistematic, începând cu anul 1907 şi până la 1918. 
Semnalăm aci următoarele măsuri: 


l. Legea lui Apponyi din 1907 pentru maghiarizarea în- 
văţămîntului primar. 

2. Maghiarizarea grădinilor de copii, prin legea de la 1912. 

3. Maghiarizarea școlilor normale confesionale. 

4. Înfiinţarea episcopiei greco-catolice maghiare de la 
Hajdu-Dorog. 

5. Impunerea lui Vasile Mangra ca mitropolit al româ- 
nilor ortodocși din Transilvania, primul pas spre maghiari- 
zarea şi a bisericii ortodoxe. zu 

6. “Zona culturală» de la 1918 a contelui Albert Appo- 
nyi şi 

7. Colonizarea Ardealului cu maghiari şi transcolonizarea 
„emânilor ardeleni în regiunile maghiare. 

Numai tratatul de la Trianon a fost în stare să împiedice 
monstruozitatea preconizată și inițiată de guvernele ungurești 
împotriva justiției imanente şi a naturii înseși. 


NOTE 


1. Înainte de ce şi-a maghiarizat numele, autorul se chema 
Horskovitz. 


2. I. Kosutâny: A római katholikus egyhäz Erdélyben, Segne- 
din, 1925, p. 9. 


3. Dintre băncile româneşti de la 1907, numai patru dispuneau 
de un astfel de capital. 


| 4. La 1908 a şi apărut, de fapt, o astfel de ediție maghiară, intitulată 

A magyarországi románok egyházi, iskolai kizmuvelâdesi cs Közgaz- 
dasági intezmenyei, indicând ca autor pe Veritas (Budapesta, 443 pa- 
gini). ; 


Tipografia Satu Mare 


